title: 2017 m. balandžio 27 d. Europos Parlamento sprendimas (ES) 2017/1717 dėl Europos policijos biuro (Europolo) 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/313

         EUROPOS PARLAMENTO SPRENDIMAS (ES) 2017/1717
   2017 m. balandžio 27 d.
   dėl Europos policijos biuro (Europolo) 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos policijos biuro 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos policijos biuro 2015 finansinių metų metinių ataskaitų kartu su Biuro atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Biuras įvykdė 2015 finansinių metų biudžetą (05873/2017 – C8-0070/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. balandžio 6 d. Tarybos sprendimą 2009/371/TVR dėl Europos policijos biuro (Europolo) (4) įsteigimo, ypač į jo 43 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 (5) 208 straipsnyje, ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A8-0107/2017),

               1.

               patvirtina Europos policijos biuro direktoriui, kad Biuro 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos biuro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 198.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 121, 2009 5 15, p. 37.

      (5)  OL L 328, 2013 12 7, p. 42.


title: 2015 m. lapkričio 16 d. Tarybos sprendimas (BUSP) 2015/2051, kuriuo iš dalies keičiamas Sprendimas 2013/730/BUSP dėl paramos SEESAC nusiginklavimo ir ginklų kontrolės veiklai Pietryčių Europoje pagal ES kovos su neteisėtu šaulių ir lengvųjų ginklų (ŠLG) bei jų šaudmenų kaupimu ir prekyba jais strategiją

text:
17.11.2015

               LT

               Europos Sąjungos oficialusis leidinys

               L 300/19

         TARYBOS SPRENDIMAS (BUSP) 2015/2051
   2015 m. lapkričio 16 d.
   kuriuo iš dalies keičiamas Sprendimas 2013/730/BUSP dėl paramos SEESAC nusiginklavimo ir ginklų kontrolės veiklai Pietryčių Europoje pagal ES kovos su neteisėtu šaulių ir lengvųjų ginklų (ŠLG) bei jų šaudmenų kaupimu ir prekyba jais strategiją
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 26 straipsnio 2 dalį ir 31 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               Tarybos sprendime 2013/730/BUSP (1) nustatyta, kad Sąjunga prisideda prie Pietryčių ir Rytų Europos šaulių ir lengvųjų ginklų (ŠLG) kontrolės tarpininkavimo mechanizmo (SEESAC) projekto, kuriuo mažinama neteisėto ŠLG bei jų šaudmenų plitimo ir prekybos jais Pietryčių Europoje grėsmė;

               (2)

               projektu, kuris remiamas Sprendimu 2013/730/BUSP, siekiama, be kita ko, pagerinti įprastinių ginklų bei jų šaudmenų atsargų saugojimo saugumo sąlygas ir atsargų valdymą (toliau – saugojimo saugumo komponentas);

               (3)

               Sprendimo 2013/730/BUSP priedo 3.1 punkte Bosnija ir Hercegovina, Kosovas (2), Moldovos Respublika, Juodkalnija, Serbija ir buvusioji Jugoslavijos Respublika Makedonija nurodytos kaip saugojimo saugumo komponento naudos gavėjai, bet nenurodoma Albanija;

               (4)

               įgyvendinimo agentūros SEESAC manymu ir susitarus su Albanijos valdžios institucijomis, Albanijai yra poreikis pasinaudoti saugojimo saugumo komponentu ir ji gali gauti finansavimą pagal Sprendimą 2013/730/BUSP;

               (5)

               todėl Sprendimas 2013/730/BUSP turėtų būti iš dalies pakeistas įtraukiant Albaniją kaip saugojimo saugumo komponento naudos gavėją,

         PRIĖMĖ ŠĮ SPRENDIMĄ:
   1 straipsnis
   Sprendimo 2013/730/BUSP priedo 3.1 punktas pakeičiamas taip:

      „3.1.   Didesnis atsargų saugumas dėl infrastruktūros tobulinimo ir gebėjimų stiprinimo

      Tikslas
      Šia veikla bus sumažinta grėsmė, kurią kelia ŠLG bei jų šaudmenų plitimas ir neteisėta prekyba jais, pagerinus įprastinių ginklų bei jų šaudmenų atsargų saugojimo saugumo sąlygas ir atsargų valdymą Albanijoje, Bosnijoje ir Hercegovinoje, Kosove (*), Moldovos Respublikoje, Juodkalnijoje, Serbijoje ir buvusiojoje Jugoslavijos Respublikoje Makedonijoje.
      Aprašas
      Sėkmingai įgyvendinus Tarybos sprendimą 2010/179/BUSP ir jo dviejų krypčių požiūrį: 1) padidinti saugyklų saugumą trijose šalyse (3) ir 2) sustiprinti personalo, kuriam pavesta valdyti atsargas, gebėjimus (4), smarkiai pagerėjo saugumo sąlygos ir sumažėjo nepageidaujamo ŠLG bei jų šaudmenų atsargų platinimo pavojus. Remiantis šiais pasiekimais, antrame projekto etape bus toliau didinamas ginklų ir šaudmenų saugyklų saugumas Pietryčių Europoje toliau teikiant konkrečią techninę ir infrastruktūrinę pagalbą, vadovaujantis geriausiais tarptautinės praktikos pavyzdžiais ir standartais. Vykdant projekto veiklą bus teikiama parama Albanijos, Bosnijos ir Hercegovinos, Moldovos Respublikos, Juodkalnijos ir buvusiosios Jugoslavijos Respublikos Makedonijos gynybos ministerijoms, taip pat Serbijos Respublikos, buvusiosios Jugoslavijos Respublikos Makedonijos ir Kosovo (*) vidaus reikalų ministerijoms įsigyjant ir įrengiant reikiamą įrangą ginklų ir šaudmenų atsargų saugumui užtikrinti. Be to, prireikus bus apmokytas už atsargų valdymą atsakingas personalas. Vietos, kuriose bus didinamas saugumas, bus atrinktos remiantis prioritetų vertinimu ir jų keliamu pavojumi saugumui.
      Konkrečiai projekte numatoma tokia veikla:

                  —

                  Albanija: saugumo padidinimas Gynybos ministerijai priklausančiose šaudmenų ir įprastinių ginklų saugyklose (iki 2 saugyklų), be kita ko, įrengiant ir (arba) atnaujinant išorės perimetro tvoras ir apšvietimą, perspėjimo apie įsibrovimą sistemas, apsauginę vaizdo stebėjimo sistemą bei telekomunikacijų įrangą.

                  —

                  Bosnija ir Hercegovina: saugumo padidinimas Gynybos ministerijai priklausančiose šaudmenų ir įprastinių ginklų saugyklose, be kita ko, įrengiant ir (arba) atnaujinant išorės perimetro tvoras ir apšvietimą, perspėjimo apie įsibrovimą sistemas, apsauginę vaizdo stebėjimo sistemą bei telekomunikacijų įrangą, taip papildant JTVP ir ESBO darbą atsargų saugumo srityje.

                  —

                  Kosovas (*): Policijos departamento valdymo pajėgumų pagerinimas teikiant mokymą ir įvertinant dabartinę padėtį. Vienos mažos ŠLG bei šaudmenų saugyklos atnaujinimas.

                  —

                  Buvusioji Jugoslavijos Respublika Makedonija: Vidaus reikalų ministerijos centrinės saugyklos (Ormano mieste) saugumo padidinimas įgyjant saugumo užtikrinimo įrangą ir įgyvendinant infrastruktūros patobulinimus, įskaitant išorės perimetro tvorų atnaujinimą; apsauginę vaizdo stebėjimo sistemą bei apšvietimą ir naujas apsaugines saugyklų pastatų duris. Buvusiosios Jugoslavijos Respublikos Makedonijos ginkluotųjų pajėgų centrinės saugyklos saugumo padidinimas įgyjant ir įrengiant stebėjimo vaizdo kameromis sistemą, taip pat išorės perimetro ir pastatų saugumo padidinimas suremontuojant tvoras, įrengiant naujus įvažiavimo vartus ir atnaujinant sandėlių apsaugines duris.

                  —

                  Moldovos Respublika: Vidaus reikalų ministerijos centrinės ginklų ir amunicijos saugyklos saugumo padidinimas, be kita ko, įrengiant apsaugines tvoras, įvažiavimo kontrolės sistemas ir įgyjant ginklų el. registrą.

                  —

                  Juodkalnija: fiziniai patobulinimai Brezovik šaudmenų saugykloje, įskaitant bendrą saugyklos saugumo infrastruktūros patobulinimą. Saugomų ginklų ir šaudmenų centrinio registro kūrimas.

                  —

                  Serbija: saugumo priemonių atnaujinimas vidaus reikalų ministerijos pagrindinėje ŠLG saugykloje, įskaitant stebėjimą vaizdo kameromis ir galimybės patekti kontrolę.

                  —

                  Regioninis mokymas atsargų valdymo srityje: bus įgyvendinamas regioniniu (kasmet) ir nacionaliniu (prireikus) lygiu.

            Projekto rezultatai ir įgyvendinimo rodikliai
      Projekto rezultatas – daugiau saugumo Pietryčių Europoje toliau išvardytomis priemonėmis sumažinant nelegalios prekybos riziką:

                  —

                  ŠLG saugyklų Albanijoje (iki 2), Bosnijoje ir Hercegovinoje (4), Kosove (*) (1), Moldovos Respublikoje (2), Juodkalnijoje (1), Serbijoje (1) ir buvusiojoje Jugoslavijos Respublikoje Makedonijoje (2) saugumo didinimas atliekant išmatuojamus infrastruktūros patobulinimus, susijusius su saugumu,

                  —

                  personalo gebėjimų saugoti atsargas didinimas per trejetą seminarų apmokant mažiausiai 60 darbuotojų iš šalių naudos gavėjų ir rengiant tikslinį mokymą nacionaliniu lygiu.“

   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. lapkričio 16 d.

            Tarybos vardu

            Pirmininkė

         F. MOGHERINI

      (1)  2013 m. gruodžio 9 d. Tarybos sprendimas 2013/730/BUSP dėl paramos SEESAC nusiginklavimo ir ginklų kontrolės veiklai Pietryčių Europoje pagal ES kovos su neteisėtu šaulių ir lengvųjų ginklų (ŠLG) bei jų šaudmenų kaupimu ir prekyba jais strategiją (OL L 332, 2013 12 11, p. 19).

      (2)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

      (3)  Kroatijoje buvo padidintas Vidaus reikalų ministerijos centrinės ginklų saugyklos MURAT saugumas instaliavus stebėjimo vaizdo kameromis sistemą; Bosnijoje ir Hercegovinoje įrengtos 41 apsauginės durys ir pagerintas keturių Gynybos ministerijos ŠLG bei šaudmenų saugyklų saugumas; Juodkalnijoje padidintas Gynybos ministerijos šaudmenų saugyklos TARAS saugumas, kad atitiktų tarptautinius saugumo standartus.

      (4)  Parengtas atsargų valdymo mokymo kursas ir šios srities apmokymą praėjo iš viso 58 operatyviniai pareigūnai iš Bosnijos ir Hercegovinos, Kroatijos, buvusiosios Jugoslavijos Respublikos Makedonijos, Juodkalnijos ir Serbijos gynybos, ginkluotųjų pajėgų ir vidaus reikalų ministerijų.


title: 2011 m. liepos 18 d. Tarybos sprendimas 2011/423/BUSP dėl ribojamųjų priemonių Sudanui ir Pietų Sudanui, kuriuo panaikinama Bendroji pozicija 2005/411/BUSP

text:
19.7.2011

               LT

               Europos Sąjungos oficialusis leidinys

               L 188/20

         TARYBOS SPRENDIMAS 2011/423/BUSP
   2011 m. liepos 18 d.
   dėl ribojamųjų priemonių Sudanui ir Pietų Sudanui, kuriuo panaikinama Bendroji pozicija 2005/411/BUSP
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2005 m. gegužės 30 d. Taryba priėmė Bendrąją poziciją 2005/411/BUSP (1) dėl ribojančių priemonių Sudanui. Bendrąja pozicija 2005/411/BUSP priemonės, nustatytos Bendrąja pozicija 2004/31/BUSP (2), ir priemonės, nustatytinos pagal Jungtinių Tautų Saugumo Tarybos rezoliuciją 1591 (2005) (toliau – JT ST rezoliucija 1591 (2005)), įtrauktos į vieną teisės aktą;

               (2)

               todėl reikėtų patikslinti ribojamųjų priemonių, nustatytų Bendrąja pozicija 2005/411/BUSP, taikymo sritį, o tą bendrąją poziciją pakeisti;

               (3)

               pagal tvarką, reglamentuojančią šio sprendimo priedo pakeitimų darymą, turėtų būti numatytas reikalavimas nustatytiesiems asmenims ir subjektams pranešti jų įtraukimo į sąrašą priežastis, kurias nurodė pagal JT ST rezoliuciją 1591 (2005) įsteigtas Sankcijų komitetas, kad jie galėtų pateikti savo pastabas. Jeigu pateikiama pastabų arba pateikiama naujų esminių įrodymų, Taryba turėtų peržiūrėti savo sprendimą atsižvelgdama į juos ir atitinkamai apie tai informuoti susijusį asmenį arba subjektą;

               (4)

               šiuo sprendimu gerbiamos pagrindinės teisės ir laikomasi principų, pripažintų visų pirma Europos Sąjungos pagrindinių teisių chartijoje, ypač teisė į veiksmingą teisinę gynybą ir teisingą bylos nagrinėjimą, teisė į nuosavybę ir teisė į asmens duomenų apsaugą. Šis sprendimas turėtų būti taikomas gerbiant tas teises ir laikantis tų principų;

               (5)

               šiuo sprendimu taip pat visiškai gerbiami valstybių narių įsipareigojimai pagal Jungtinių Tautų Chartiją ir teisiškai privalomas Jungtinių Tautų Saugumo Tarybos rezoliucijų pobūdis;

               (6)

               Sąjungos įgyvendinimo priemonės yra išdėstytos 2004 m. sausio 26 d. Tarybos reglamente (EB) Nr. 131/2004 dėl specialių ribojančių priemonių taikymo Sudano atžvilgiu (3) ir 2005 m. liepos 18 d. Tarybos reglamente (EB) Nr. 1184/2005, nustatančiame tam tikras konkrečias ribojančias priemones, taikytinas tam tikriems asmenims, trukdantiems taikos procesui ir pažeidžiantiems tarptautinę teisę konflikte Sudano Darfūro regione (4),

         PRIĖMĖ ŠĮ SPRENDIMĄ:
   1 straipsnis
   Pagal Jungtinių Tautų Saugumo Tarybos rezoliuciją (toliau – JT ST rezoliucija) 1591 (2005) šio sprendimo 2 straipsnio 1 dalyje ir 3 straipsnio 1 dalyje nustatytos ribojamosios priemonės taikomos tiems pagal JT ST rezoliucijos 1591 (2005) 3 punktą įsteigto Komiteto (toliau – Sankcijų komitetas) nustatytiems asmenims, kurie trukdo taikos procesui, kelia grėsmę stabilumui Darfūre ir regione, pažeidžia tarptautinę humanitarinę ar žmogaus teisių teisę arba vykdo kitus žiaurumus, pažeidžia ginklų embargą ir (arba) yra atsakingi už puolamuosius karinius skrydžius Darfūro regione ir virš jo.
   Atitinkami asmenys yra išvardyti šio sprendimo priede.
   2 straipsnis
   1.   Valstybės narės imasi būtinų priemonių tam, kad nebūtų leidžiama atvykti į jų teritoriją ar vykti per ją tranzitu 1 straipsnyje nurodytiems asmenims.
   2.   1 dalis neįpareigoja valstybių narių neleisti jų pačių piliečiams atvykti į jų teritoriją.
   3.   1 dalis netaikoma, kai Sankcijų komitetas nustato, kad kelionė yra pateisinama dėl humanitarinio poreikio priežasčių, įskaitant religines pareigas, arba jei Sankcijų komitetas nusprendžia, kad išimtis padėtų siekti Jungtinių Tautų Saugumo Tarybos rezoliucijų, skirtų taikai ir stabilumui Sudane ir regione kurti, tikslų.
   4.   Tais atvejais, kai pagal 3 dalį valstybė narė leidžia Sankcijų komiteto nustatytiems asmenims atvykti į jos teritoriją ar vykti per ją tranzitu, šis leidimas galioja tik tuo tikslu, kuriam jis suteiktas, ir tik tiems asmenims, kuriems jis suteiktas.
   3 straipsnis
   1.   Įšaldomos visos lėšos, kitas finansinis turtas ir ekonominiai ištekliai, kuriuos valdo arba tiesiogiai ar netiesiogiai kontroliuoja 1 straipsnyje nurodyti asmenys, arba kurie priklauso subjektams, valdomiems arba tiesiogiai ar netiesiogiai kontroliuojamiems tokių asmenų, arba kuriuos valdo arba tiesiogiai ar netiesiogiai kontroliuoja asmenys, veikiantys tokių asmenų vardu arba jų nurodymu, kaip nurodyta priede.
   2.   Tokiems asmenims ar subjektams arba jų naudai draudžiama leisti tiesiogiai ar netiesiogiai naudotis lėšomis, kitu finansiniu turtu ar ekonominiais ištekliais.
   3.   Išimtys gali būti daromos lėšoms, kitam finansiniam turtui ir ekonominiams ištekliams, kurie:

               a)

               būtini esminėms išlaidoms, įskaitant mokėjimus už maisto produktus, nuomą arba hipoteką, vaistus ir medicininį gydymą, mokesčius, draudimo įmokas ir komunalines paslaugas;

               b)

               skirti išimtinai pagrįstiems profesiniams mokesčiams sumokėti ir patirtoms išlaidoms, susijusioms su teisinių paslaugų teikimu, kompensuoti;

               c)

               skirti išimtinai mokesčiams arba paslaugų mokesčiams pagal nacionalinius teisės aktus sumokėti už kasdieninį įšaldytų lėšų, kito finansinio turto ir ekonominių išteklių aptarnavimą ar laikymą,
               kai atitinkama valstybė narė Sankcijų komitetui praneša apie ketinimą tam tikrais atvejais leisti naudotis tokiomis lėšomis, kitu finansiniu turtu ir ekonominiais ištekliais, o Sankcijų komitetas per dvi darbo dienas nuo tokio pranešimo nepriima neigiamo sprendimo;

               d)

               būtini ypatingoms išlaidoms, po to, kai atitinkama valstybė narė apie tai praneša Sankcijų komitetui, o jis tam pritaria;

               e)

               yra teismo, administracine ar arbitražo tvarka suvaržyti ar yra teismo sprendimo objektas; šiuo atveju lėšos, kitas finansinis turtas ir ekonominiai ištekliai gali būti naudojami to suvaržymo ar teismo sprendimo vykdymui, jeigu toks suvaržymas arba teismo sprendimas buvo priimti iki JT ST rezoliucijos 1591 (2005) priėmimo dienos ir nėra šiame straipsnyje nurodyto asmens ar subjekto naudai, po to, kai atitinkama valstybė narė apie tai praneša Sankcijų komitetui.

         4.   2 dalis netaikoma, kai įšaldytos sąskaitos papildomos:

               a)

               palūkanomis arba kitomis dėl šių sąskaitų atsirandančiomis pajamomis; arba

               b)

               mokėjimais pagal sutartis, susitarimus ar įsipareigojimus, kurie buvo sudaryti arba atsirado iki tos dienos, kurią toms sąskaitoms pradėtos taikyti ribojamosios priemonės,

         jeigu tokioms palūkanoms, kitoms pajamoms ir mokėjimams yra toliau taikoma 1 dalis.
   4 straipsnis
   1.   Valstybių narių piliečiams, arba iš valstybių narių teritorijų, arba naudojantis su jų vėliavomis plaukiojančiais laivais ar jų orlaiviais, draudžiama parduoti, tiekti, perduoti Sudanui arba Pietų Sudanui ar į juos eksportuoti visų rūšių ginklus ir su jais susijusius reikmenis, įskaitant ginklus ir šaudmenis, karines transporto priemones ir įrangą, sukarintą įrangą ir pirmiau nurodytų ginklų ir reikmenų atsargines dalis, nepriklausomai nuo to, ar jų kilmės vieta yra jų teritorijose.
   2.   Taip pat draudžiama:

               a)

               fiziniams ar juridiniams asmenims, subjektams arba organizacijoms Sudane ar Pietų Sudane arba naudojimui Sudane ar Pietų Sudane tiesiogiai ar netiesiogiai teikti techninę pagalbą, tarpininkavimo paslaugas ar kitas paslaugas, susijusias su 1 dalyje nurodytais objektais arba su tokių objektų tiekimu, gamyba, priežiūra ir naudojimu;

               b)

               fiziniams ar juridiniams asmenims, subjektams arba organizacijoms Sudane ar Pietų Sudane arba naudojimui Sudane ar Pietų Sudane tiesiogiai ar netiesiogiai teikti finansavimą arba finansinę paramą, susijusią su 1 dalyje nurodytais objektais, įskaitant visų pirma dotacijas, paskolas ir eksporto kredito draudimą, kurie būtų skirti tokiems objektams parduoti, tiekti, perduoti ar eksportuoti arba susijusiai techninei pagalbai, tarpininkavimo paslaugoms ar kitoms paslaugoms teikti;

               c)

               sąmoningai ir apgalvotai dalyvauti veikloje, kuria siekiama nesilaikyti arba dėl kurios nesilaikoma a arba b punktuose nurodytų draudimų.

         5 straipsnis
   1.   4 straipsnis netaikomas:

               a)

               žudymui nepritaikytos karinės įrangos, skirtos naudoti tik humanitariniais, žmogaus teisių stebėsenos ar apsaugos tikslais arba Jungtinių Tautų (JT), Afrikos Sąjungos, Europos Sąjungos vykdomoms institucijų stiprinimo programoms, arba reikmenų, skirtų Europos Sąjungos, JT ir Afrikos Sąjungos vykdomoms krizių valdymo operacijoms, pardavimui, tiekimui, perdavimui ar eksportui;

               b)

               nekovinės paskirties transporto priemonių, pagamintų su balistine apsauga ar su vėliau įmontuota balistine apsauga, skirtų naudoti tik Europos Sąjungos ir jos valstybių narių personalo Sudane arba Pietų Sudane apsaugos tikslais, pardavimui, tiekimui, perdavimui ar eksportui;

               c)

               techninės pagalbos, tarpininkavimo paslaugų ir kitų paslaugų, susijusių su tokia įranga arba tokiomis programomis ir operacijomis, teikimui;

               d)

               finansavimo ir finansinės paramos, susijusių su tokia įranga arba tokiomis programomis ir operacijomis, teikimui;

               e)

               išminavimo įrangos ir reikmenų, naudojamų išminavimo operacijose, pardavimui, tiekimui, perdavimui ar eksportui;

               f)

               techninės pagalbos, tarpininkavimo ir kitų paslaugų bei finansinės paramos tiekimui ir pardavimui, tiekimui, perdavimui ar eksportui remiant Visuotinio taikos susitarimo įgyvendinimą;

               g)

               žudymui nepritaikytos karinės įrangos, skirtos naudoti tik saugumo sektoriaus reformos Pietų Sudane procesui remti, pardavimui, tiekimui, perdavimui ar eksportui, taip pat su tokia įranga susijusio finansavimo, finansinės paramos ar techninės pagalbos teikimui;

         jeigu atitinkamos valstybės narės kompetentinga institucija iš anksto yra pritarusi tokiam tiekimui.
   2.   4 straipsnis taip pat netaikomas apsauginiams rūbams, įskaitant neperšaunamas liemenes ir karinius šalmus, kuriuos į Sudaną arba Pietų Sudaną laikinai ir tik asmeninėms reikmėms eksportuoja Jungtinių Tautų personalas, Europos Sąjungos ar jos valstybių narių personalas, žiniasklaidos atstovai ir humanitarinę pagalbą bei pagalbą vystymuisi teikiantys darbuotojai bei su šia veikla susijęs personalas.
   3.   Pagal šį straipsnį vykdomus tiekimus valstybės narės svarsto kiekvienu konkrečiu atveju, visapusiškai atsižvelgdamos į 2008 m. gruodžio 8 d. Bendrojoje pozicijoje 2008/944/BUSP, nustatančioje bendrąsias taisykles, reglamentuojančias karinių technologijų ir įrangos eksporto kontrolę (5), nustatytus kriterijus. Valstybės narės reikalauja atitinkamų apsaugos priemonių, kurios užkirstų kelią pagal šį straipsnį suteiktų leidimų netinkamam naudojimui, ir prireikus numato įrangos grąžinimo nuostatas.
   6 straipsnis
   Taryba sudaro priede pateiktą sąrašą ir įgyvendina visus jo pakeitimus, remdamasi Sankcijų komiteto sprendimais.
   7 straipsnis
   1.   Jei Jungtinių Tautų Saugumo Taryba arba Sankcijų komitetas įtraukia į sąrašą asmenį arba subjektą, Taryba tokį asmenį arba subjektą nurodo priede. Taryba tiesiogiai, jei adresas žinomas, arba netiesiogiai, t. y. viešai paskelbdama pranešimą, atitinkamam asmeniui arba subjektui praneša apie savo sprendimą, įskaitant įtraukimo į sąrašą priežastis, taip suteikdama jiems galimybę pateikti pastabų.
   2.   Jeigu pateikiama pastabų arba naujų esminių įrodymų, Taryba peržiūri savo sprendimą ir atitinkamai informuoja atitinkamą asmenį arba subjektą.
   8 straipsnis
   1.   Priede pateikiamos asmenų ir subjektų įtraukimo į sąrašą priežastys, kurias yra nurodę Jungtinių Tautų Saugumo Taryba arba Sankcijų komitetas.
   2.   Priede taip pat pateikiama Saugumo Tarybos arba Sankcijų komiteto suteikta informacija, jeigu jos turima, kurios reikia atitinkamų asmenų arba subjektų tapatybei nustatyti. Teikiant informaciją apie asmenis gali būti nurodomi vardas ir pavardė, įskaitant slapyvardžius, gimimo data ir vieta, pilietybė, paso ir asmens tapatybės kortelės numeriai, lytis, adresas, jei žinomas, bei pareigos ar profesija. Teikiant informaciją apie subjektus gali būti nurodomas pavadinimas, registracijos vieta ir data, registracijos numeris ir veiklos vykdymo vieta. Priede taip pat nurodoma data, kurią Saugumo Taryba arba Sankcijų komitetas asmenį ar subjektą įtraukė į sąrašą.
   9 straipsnis
   1.   2 ir 3 straipsniuose nurodytos priemonės peržiūrimos ne vėliau kaip 2012 m. liepos 19 d., atsižvelgiant į Jungtinių Tautų Saugumo Tarybos sprendimą dėl padėties Sudane.
   2.   4 straipsnyje nurodytos priemonės peržiūrimos ne vėliau kaip šio straipsnio 1 dalyje nurodytą dieną ir vėliau kas 12 mėnesių. Jei Taryba mano, kad jų tikslai pasiekti, jos atšaukiamos.
   10 straipsnis
   Bendroji pozicija 2005/411/BUSP panaikinama.
   11 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. liepos 18 d.

            Tarybos vardu

            Pirmininkė

         C. ASHTON

      (1)  OL L 139, 2005 6 2, p. 25.

      (2)  OL L 6, 2004 1 10, p. 55.

      (3)  OL L 21, 2004 1 28, p. 1.

      (4)  OL L 193, 2005 7 23, p. 9.

      (5)  OL L 335, 2008 12 13, p. 99.

      PRIEDAS

         1 IR 3 STRAIPSNIUOSE NURODYTŲ ASMENŲ IR SUBJEKTŲ SĄRAŠAS

                  1.

                  Pavardė, vardas (-ai): ELHASSAN Gaffar Mohamed
                  Kita informacija: Generolas majoras ir Sudano ginkluotųjų pajėgų Vakarų karinio regiono vadas
                  JT įtraukimo į sąrašą data: 2006 m. balandžio 25 d.

                  2.

                  Pavardė, vardas (-ai): HILAL Sheikh Musa
                  Kita informacija: Jalul genties šiaurės Darfūre vyriausiasis vadas
                  JT įtraukimo į sąrašą data: 2006 m. balandžio 25 d.

                  3.

                  Pavardė, vardas (-ai): SHANT Adam Yacub
                  Kita informacija: Sudano išlaisvinimo armijos vadas
                  JT įtraukimo į sąrašą data: 2006 m. balandžio 25 d.

                  4.

                  Pavardė, vardas (-ai): BADRI Gabril Abdul Kareem
                  Kita informacija: Nacionalinio judėjimo siekiant reformų ir vystymosi karo lauko vadas
                  JT įtraukimo į sąrašą data: 2006 m. balandžio 25 d.


title: 2001 m. gruodžio 3 d. Tarybos sprendimas dėl Papildomo protokolo, kuriuo reguliuojami Europos bendrijos ir buvusiosios Jugoslavijos Respublikos Makedonijos laikinojo susitarimo prekybiniai aspektai, siekiant atsižvelgti į šalių derybų dėl abipusių lengvatų tam tikriems vynams, vynų pavadinimų abipusio pripažinimo, apsaugos ir kontrolės bei spiritinių ir aromatintų gėrimų pavadinimų abipusio pripažinimo, apsaugos ir kontrolės, rezultatus

text:
Svarbus teisinis pranešimas

|

32001D0917

Oficialusis leidinys L 342 , 27/12/2001 p. 0024 - 0026

		Tarybos sprendimas2001 m. gruodžio 3 d.dėl Papildomo protokolo, kuriuo reguliuojami Europos bendrijos ir buvusiosios Jugoslavijos Respublikos Makedonijos laikinojo susitarimo prekybiniai aspektai, siekiant atsižvelgti į šalių derybų dėl abipusių lengvatų tam tikriems vynams, vynų pavadinimų abipusio pripažinimo, apsaugos ir kontrolės bei spiritinių ir aromatintų gėrimų pavadinimų abipusio pripažinimo, apsaugos ir kontrolės, rezultatus(2001/917/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmosios pastraipos pirmuoju sakiniu ir 300 straipsnio 4 dalimi,atsižvelgdama į Komisijos pasiūlymą,kadangi:(1) Europos Bendrijų ir jų valstybių narių ir buvusiosios Jugoslavijos Respublikos Makedonijos stabilizacijos ir asociacijos susitarimas, toliau – Stabilizacijos ir asociacijos susitarimas, buvo parafuotas 2000 m. lapkričio 24 d. ir pasirašytas 2001 m. balandžio 9 d. Liuksemburge pasikeičiant raštais. Stabilizacijos ir asociacijos susitarimo 27 straipsnio 4 dalyje numatyta, kad prekybos vynu ir spiritiniais gėrimais tvarka dar turi būti nustatyta.(2) Laikinasis susitarimas, kuriuo užtikrinama prekybos ryšių plėtra kuriant sutartinius santykius bei kuris įgyvendina Stabilizacijos ir asociacijos susitarimo nuostatas dėl prekybos ir su prekyba susijusių klausimų, įsigaliojo 2001 m. birželio 1 d. Laikinojo susitarimo 14 straipsnio 4 dalyje pakartojamas įsipareigojimas atskiro susitarimo dėl vynų ir spiritinių gėrimų atžvilgiu.(3) Vadovaudamosi 1998 m. kovo 11 d. Tarybos priimtomis direktyvomis Komisija ir buvusioji Jugoslavijos Respublika Makedonija 2001 m. birželio 20 d. susitarė dėl naujų abipusių prekybos lengvatų tam tikriems vynams ir dėl abipusio vynų ir spiritinių gėrimų pavadinimų pripažinimo, apsaugos ir kontrolės. Kad tai būtų suderinta su bendru stabilizacijos procesu, tų derybų rezultatai turi būti įtraukti į Stabilizacijos ir asociacijos susitarimą kaip Papildomas protokolas.(4) Komisija turi numatyti galimybę priimti įgyvendinimo reglamentus dėl prekybos lengvatų, taikomų tam tikriems vynams, padedama Muitinės kodekso komiteto, įsteigto pagal 1992 m. spalio 12 d. Tarybos reglamento (EEB) Nr. 2913/92 nustatančio Bendrijos muitinės kodeksą [1] 248a straipsnį, nepaisant 1999 m. gegužės 17 d. Tarybos reglamento (EB) Nr. 1493/1999 dėl bendro vyno rinkos organizavimo 62 straipsnio [2]. Komisija iš dalies pakeičia ir techniškai pritaiko įgyvendinimo reglamentus, kurie gali atsirasti kaip naujų lengvatinių susitarimų, protokolų, pasikeitimų raštais ar kitų Europos bendrijos ir buvusiosios Jugoslavijos Respublikos Makedonijos sudarytų aktų rezultatas arba kurie būtini laikantis Kombinuotosios nomenklatūros ir TARIC kodų pakeitimų.(5) Siekdama palengvinti tam tikrų Protokolo nuostatų įgyvendinimą, Komisija turi būti įgaliota Bendrijos vardu patvirtinti spendimus, kuriais iš dalies pakeičiami Susitarimo dėl vynų pavadinimų abipusio pripažinimo, apsaugos ir kontrolės (Protokolo II priedas) ir Susitarimo dėl spiritinių ir aromatintų gėrimų pavadinimų abipusio pripažinimo, apsaugos ir kontrolės (Protokolo II priedas) sąrašai ir protokolai. Priimant šiuos aktus Komisijai turi padėti Vyno vadybos komitetas, įsteigtas pagal Reglamento (EB) Nr. 1493/199974 straipsnį, Spiritinių gėrimų vykdomasis komitetas, įsteigtas pagal 1989 m. gegužės 29 d. Tarybos reglamento (EEB) Nr. 1576/89 nustatančio bendrąsias spiritinių gėrimų apibrėžimo, apibūdinimo ir pateikimo taisyklės [3] 13 straipsnį ir Aromatintų vyno gėrimų vykdomasis komitetas, įsteigtas pagal 1991 m. birželio 10 d. Tarybos reglamento (EEB) Nr. 1601/91 nustatančio bendrąsias aromatintų vynų, aromatintų vyno gėrimų ir aromatintų vyno kokteilių apibrėžimo, aprašymo ir pateikimo taisyklės [4] 12 straipsnį.(6) Šio sprendimo įgyvendinimui būtinos priemonės turi būti priimtos vadovaujantis 1999 m. birželio 28 d. Tarybos sprendimu 1999/468/EB nustatančiu Komisijos naudojimosi jai suteiktais įgyvendinimo įgaliojimais tvarką [5],NUSPRENDĖ:1 straipsnisPapildomas protokolas, kuriuo reguliuojami Europos bendrijos ir buvusiosios Jugoslavijos Respublikos Makedonijos Laikinojo susitarimo prekybiniai aspektai, siekiant atsižvelgti į šalių derybų dėl abipusių lengvatų tam tikriems vynams, vynų pavadinimų abipusio pripažinimo, apsaugos ir kontrolės ir spirituotų ir aromatintų gėrimų pavadinimų abipusio pripažinimo, apsaugos ir kontrolės (toliau – Protokolas), patvirtinamas Bendrijos vardu.Protokolo tekstas pridedamas prie šio sprendimo.2 straipsnis1. Tarybos pirmininkas įgaliojamas paskirti asmenį, įgaliotą Bendrijos vardu pasirašyti Protokolą, kad išreikštų Bendrijos sutikimą būti jo susaistytai.2. Tarybos pirmininkas Bendrijos vardu praneša apie patvirtinimą, numatytą Protokolo 3 straipsnyje.3 straipsnisKomisija priima nuostatas dėl Protokolo I priede numatytų tarifų kvotų taikymo tam tikriems vynams ir įgyvendinimo reglamentų dalinius pakeitimus bei techninius pritaikymus, kurie būtini dėl Kombinuotosios nomenklatūros kodų ir TARIC poskyrių pakeitimų arba dėl naujų Bendrijos ir buvusiosios Jugoslavijos Respublikos Makedonijos susitarimų, protokolų, pasikeitimų raštais ar kitų aktų, šio sprendimo 4 straipsnio 2 dalyje numatyta tvarka, nepaisydama Tarybos reglamento (EB) Nr. 1493/199962 straipsnio.4 straipsnis1. Komisijai padeda Muitinės kodekso komitetas, įsteigtas pagal Reglamento (EEB) Nr. 2913/92 248a straipsnį.2. Kai daroma nuoroda į šią straipsnio dalį taikomi Sprendimo 1999/468/EB 4 ir 7 straipsniai.Sprendimo 1999/468/EB 4 straipsnio 3 dalyje numatytas laikotarpis yra trys mėnesiai.3. Komitetas priima savo darbo tvarkos taisykles.5 straipsnis1. Bendrijos poziciją dėl Bendradarbiavimo tarybos sprendimų, susijusių su Susitarimo dėl abipusio vynų pavadinimų pripažinimo, apsaugos ir kontrolės 4 straipsnio 7 dalyje ir 14 straipsnio 2 dalies a punkte numatytų saugomų pavadinimų sąrašų sudarymo kvalifikuotąja balsų dauguma suformuluoja Taryba, gavusi Komisijos pasiūlymą.2. Nepažeidžiant straipsnio 1 dalies, dėl Susitarimo dėl abipusio vynų pavadinimų pripažinimo, apsaugos ir kontrolės 13 ir 14 straipsnių Komisija sudaro būtinus aktus, iš dalies pakeičiančius Susitarimo sąrašus ir Protokolą šio sprendimo 6 straipsnio 2 dalyje numatyta tvarka. Visais kitais atvejais, kuriuos apima minėti straipsniai, Bendrijos poziciją suformuluoja ir išreiškia Komisija.6 straipsnis1. Komisijai padeda Vyno vadybos komitetas, įsteigtas pagal Reglamento (EB) Nr. 1493/199974 straipsnį.2. Kai daroma nuorona į šią straipsnio dalį taikomi Sprendimo 1999/468/EB 4 ir 7 straipsniai.Sprendimo 1999/468/EB 4 straipsnio 3 dalyje numatytas laikotarpis yra vienas mėnuo.3. Komitetas priima savo darbo tvarkos taisykles.7 straipsnis1. Bendrijos poziciją dėl Bendradarbiavimo tarybos sprendimų, susijusių su Susitarimo dėl abipusio spiritinių ir aromatintų gėrimų pavadinimų pripažinimo, apsaugos ir kontrolės 4 straipsnio 5 dalyje ir 14 straipsnio 2 dalies a punkte numatytų saugomų pavadinimų sąrašų sudarymo kvalifikuotąja balsų dauguma suformuluoja Taryba, gavusi Komisijos pasiūlymą2. Nepažeidžiant straipsnio 1 dalies, dėl Susitarimo dėl abipusio spiritinių ir aromatintų gėrimų pavadinimų pripažinimo, apsaugos ir kontrolės 13 ir 14 straipsnių Komisija sudaro būtinus aktus, iš dalies pakeičiančius Susitarimo sąrašus ir Protokolą šio sprendimo 8 straipsnio 2 dalyje numatyta tvarka. Visais kitais atvejais, kuriuos apima pirmiau pateikti straipsniai, Bendrijos poziciją suformuluoja ir išreiškia Komisija.8 straipsnis1. Komisijai padeda Spiritinių gėrimų vykdomasis komitetas, įsteigtas pagal Reglamento (EEB) Nr. 1576/89 13 straipsnį, ir Aromatintų vynų, aromatintų vyno gėrimų ir aromatintų vyno kokteilių vykdomasis komitetas, įsteigtas pagal Reglamento (EEB) Nr. 1601/91 12 straipsnį.2. Kai daroma nuoroda į šią straipsnio dalį taikomi Sprendimo 1999/468/EB 5 ir 7 straipsniai.Sprendimo 1999/468/EB 5 straipsnio 6 dalyje numatytas laikotarpis yra vienas mėnuo.3. Komitetai priima savo darbo tvarkos taisykles.9 straipsnisŠis sprendimas paskelbiamas Europos Bendrijų oficialiajame leidinyje.Priimta Briuselyje, 2001 m. gruodžio 3 d.Tarybos varduPirmininkasF. Vandenbroucke[1] OL L 302, 1992 10 19, p. 1. Reglamentas su paskutiniais pakeitimais, padarytais Reglamentu (EB) Nr. 2700/2000 (OL L 311, 2000 12 12, p. 17).[2] OL L 179, 1999 7 14, p. 1. Reglamentas su paskutiniais pakeitimais, padarytais Reglamentu (EB) Nr. 2826/2000 (OL L 328, 2000 12 23, p. 2).[3] OL L 160, 1989 6 12, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 3378/94 (OL L 366, 1994 12 31, p. 1).[4] OL L 149, 1991 6 14, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 2061/96 (OL L 277, 1996 10 30, p. 1).[5] OL L 184, 1999 7 17, p. 23.--------------------------------------------------


title: 2008/624/EB: 2008 m. liepos 8 d. Tarybos sprendimas dėl Regionų komiteto Prancūzijai atstovaujančių keturių narių ir keturių pakaitinių narių skyrimo

text:
30.7.2008

               LT

               Europos Sąjungos oficialusis leidinys

               L 201/68

      TARYBOS SPRENDIMAS

   2008 m. liepos 8 d.
   dėl Regionų komiteto Prancūzijai atstovaujančių keturių narių ir keturių pakaitinių narių skyrimo
   (2008/624/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Prancūzijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Mirus Raymond FORNI tapo laisva viena nario vieta. Pasibaigus Jean PUECH, Juliette SOULABAILLE ir Michel THIERS įgaliojimams tapo laisvos trys narių vietos. Pasibaigus Carola JORDA-DEDIEU ir Jean-Pierre TEISSEIRE įgaliojimams tapo laisvos dvi Regionų komiteto pakaitinių narių vietos. Pierre HUGON ir Christophe ROUILLON paskyrus Regionų komiteto nariais tapo laisvos dvi Regionų komiteto pakaitinių narių vietos,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. Regionų komiteto:

               a)

               nariais skiriami:

                           —

                           Pierre HUGON, Vice-président du Conseil général de la Lozère (įgaliojimų pakeitimas),

                           —

                           Pierre MAILLE, Président du Conseil général du Finistère,

                           —

                           René SOUCHON, Président du Conseil régional d’Auvergne,

                           —

                           Christophe ROUILLON, Maire de Coulaines (įgaliojimų pakeitimas),
                           ir

               b)

               pakaitiniais nariais skiriami:

                           —

                           Jean-Michel DACLIN, Adjoint au Maire de Lyon,

                           —

                           Rose-Marie FALQUE, Maire d’Azerailles,

                           —

                           Rachel PAILLARD, Maire de Bouzy,

                           —

                           Jean-Louis TOURENNE, Président du Conseil général d’Ille et Vilaine.

         2 straipsnis
   Šis sprendimas įsigalioja jo priėmimo dieną.

      Priimta Briuselyje, 2008 m. liepos 8 d.

            Tarybos vardu

            Pirmininkė

         C. LAGARDE

      (1)  OL L 56, 2006 2 25, p. 75.


title: 2004/521/EB:2004 m. birželio 21 d. Tarybos sprendimas, iš dalies keičiantis Sprendimą 2003/893/EB dėl prekybos tam tikrais plieno gaminiais tarp Europos bendrijos ir Ukrainos

text:
26.6.2004

               LT

               Europos Sąjungos oficialusis leidinys

               L 227/35

      TARYBOS SPRENDIMAS

   2004 m. birželio 21 d.
   iš dalies keičiantis Sprendimą 2003/893/EB dėl prekybos tam tikrais plieno gaminiais tarp Europos bendrijos ir Ukrainos
   (2004/521/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį,
   kadangi:

               (1)

               Nuo 2004 m. gegužės 1 d.Europos Sąjungai priklauso dešimt naujų valstybių narių: Čekijos Respublika, Estija, Kipras, Latvija, Lenkija, Lietuva, Malta, Slovakija, Slovėnija ir Vengrija. 2003 m. Stojimo akto 6 straipsnio 8 dalyje nustatyta, kad Bendrijos taikomi kiekybiniai apribojimai plieno ir plieno gaminių importui priderinami atsižvelgiant į naujųjų valstybių narių importą pastaraisiais metais.

               (2)

               Sprendimu 2003/893/EB (1), Taryba nustatė tam tikrų plieno gaminių, kurių kilmės šalis yra Ukraina, importo į Bendriją kvotas.

               (3)

               Kadangi derybos su Ukraina dėl dvišalio susitarimo dėl plieno nėra pasibaigusios, ir, remiantis 2003 m. Stojimo akto 6 straipsnio 8 dalies trečios pastraipos nuostatomis, būtina numatyti esamų kvotų padidinimą siekiant užtikrinti, kad po Europos Sąjungos plėtros išliktų įprastos prekybos apimtys. Šis padidinimas remiasi vidutiniu atitinkamų plieno gaminių importu į naująsias valstybes nares 2000, 2001 ir 2002 metais, pritaikius pro rata temporis, nes plėtra įvyko 2004 m. gegužės 1 d., ir dar pritaikius tokį pat 30 % koeficientą, koks jau taikomas kvotoms už Ukrainos sukurtas kliūtis eksportuoti juodųjų metalų laužą. Sudarius susitarimą, šios kvotos prireikus bus iš dalies pakeistos.

               (4)

               Todėl Tarybos sprendimo 2003/893/EB II priedas turėtų būti iš dalies pakeistas,

         NUSPRENDĖ:
   1 straipsnis
   Sprendimo 2003/893/EB II priedas pakeičiamas šio sprendimo priedu.
   2 straipsnis
   Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

      Priimta Liuksemburge, 2004 m. birželio 21 d.

            Tarybos vardu

         J. WALSH

            Pirmininkas

      (1)  OL L 333, 2003 12 20, p. 84.

      PRIEDAS
      „
            II PRIEDAS
            KVOTOS – UKRAINA

                        (tonos)

                        Metai
                        Gaminiai

                        2004

                        SA Plokšti valcavimo gaminiai

                        SA1 Plokšti valcavimo gaminiai, suvynioti į ritinius

                        62 037

                        SA2 Storos valcuotos plokštės

                        200 104

                        SA3 Kiti plokšti valcavimo gaminiai

                        66 608

                        SB Ilgi gaminiai

                        SB1 Specialieji profiliai

                        12 481

                        SB2 Strypai

                        66 828

                        SB3 Kiti ilgi gaminiai

                        122 170

                  “


title: 2012 m. balandžio 26 d. Tarybos sprendimas 2012/225/BUSP, kuriuo iš dalies keičiamas Sprendimas 2010/232/BUSP, kuriuo atnaujinamos ribojamosios priemonės Birmai (Mianmarui)

text:
27.4.2012

               LT

               Europos Sąjungos oficialusis leidinys

               L 115/25

         TARYBOS SPRENDIMAS 2012/225/BUSP
   2012 m. balandžio 26 d.
   kuriuo iš dalies keičiamas Sprendimas 2010/232/BUSP, kuriuo atnaujinamos ribojamosios priemonės Birmai (Mianmarui)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. balandžio 26 d. Taryba priėmė Sprendimą 2010/232/BUSP (1);

               (2)

               Sąjunga pagarbiai ir palankiai vertindama stebėjo pastarųjų metų istorinius įvykius Birmoje (Mianmare) ir paskatino tęsti plataus masto reformas vystant partnerystę su politinės ir pilietinės visuomenės subjektais. Sąjunga palankiai įvertino konkrečius veiksmus, kurių imtasi siekiant šių tikslų;

               (3)

               atsižvelgiant į šiuos pokyčius ir palankiai vertinant bei skatinant reformų procesą, ribojamųjų priemonių taikymas turėtų būti sustabdytas, išskyrus ginklų embargą ir įrangos, kuri galėtų būti naudojama vidaus represijoms, embargą – jis toliau bus taikomas;

               (4)

               Sprendimas 2010/232/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/232/BUSP 15 straipsnis pakeičiamas taip:

      „15 straipsnis
      1.   Šis sprendimas įsigalioja jo priėmimo dieną.
      2.   Šis sprendimas taikomas iki 2013 m. balandžio 30 d.
      3.   3–13a straipsniuose nurodytų priemonių taikymas sustabdomas iki 2013 m. balandžio 30 d.“

   2 straipsnis
   Priede išvardyti asmenys išbraukiami iš Sprendimo 2010/232/BUSP II priedo J dalyje esančio asmenų sąrašo.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. balandžio 26 d.

            Tarybos vardu

            Pirmininkas

         M. BØDSKOV

      (1)  OL L 105, 2010 4 27, p. 22.

      PRIEDAS

         2 straipsnyje nurodyti asmenys

                  1.

                  Thidar Zaw

                  2.

                  Pye Phyo Tay Za

                  3.

                  Ohn

                  4.

                  Shwe Shwe Lin

                  5.

                  Nan Than Htwe, dar žinoma kaip Nan Than Htay

                  6.

                  Nang Lang Kham, dar žinoma kaip Nan Lan Khan

                  7.

                  Lo Hsing-han

                  8.

                  San San Kywe

                  9.

                  Nandar Hlaing

                  10.

                  Aye Aye Maw

                  11.

                  Nan Mauk Loung Sai, dar žinoma kaip Nang Mauk Lao Hsai

                  12.

                  Than Than Nwe

                  13.

                  Nay Soe

                  14.

                  Theint Theint Soe

                  15.

                  Sabai Myaing

                  16.

                  Htin Htut

                  17.

                  Htay Htay Khine (Khaing)

                  18.

                  Sandar Tun

                  19.

                  Aung Zaw Naing

                  20.

                  Mi Mi Khaing

                  21.

                  Moe Mya Mya

                  22.

                  Thurane Aung, dar žinomas kaip Christopher Aung, Thurein Aung

                  23.

                  Khin Phyone

                  24.

                  Nyunt Nyunt Oo

                  25.

                  Myint Myint Aye

                  26.

                  Min Thein, dar žinomas kaip Ko Pauk

                  27.

                  Tin Tin Latt

                  28.

                  Wut Yi Oo

                  29.

                  Kapitonas Htun Zaw Win

                  30.

                  Yin Thu Aye

                  31.

                  Yi Phone Zaw


title: 2016 m. gruodžio 6 d. Tarybos sprendimas (BUSP) 2016/2144, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai

text:
7.12.2016

               LT

               Europos Sąjungos oficialusis leidinys

               L 332/22

         TARYBOS SPRENDIMAS (BUSP) 2016/2144
   2016 m. gruodžio 6 d.
   kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2013 m. gegužės 31 d. Tarybos sprendimą 2013/255/BUSP dėl ribojamųjų priemonių Sirijai (1),
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. gegužės 31 d. Taryba priėmė Sprendimą 2013/255/BUSP;

               (2)

               atsižvelgiant į tebesitęsiančią humanitarinę krizę Sirijoje ir itin svarbų Sąjungos subjektų vaidmenį reaguojant į Sirijos gyventojų humanitarinius poreikius, svarbu, kad humanitarinės ir civilinės pagalbos veiksmai Sirijoje būtų toliau vykdomi. Degalų įsigijimas yra veiklos, susijusios su humanitarinės pagalbos arba paramos civiliams gyventojams teikimu Sirijoje, vykdymo reikalavimas. Pokyčiai, susiję su veiklos vykdymo padėtimi Sirijoje, parodė, kad galiojanti sistema, pagal kurią išduodamos licencijos degalams įsigyti Sirijoje, yra nepakankamai praktiška;

               (3)

               todėl būtina iš dalies pakeisti su humanitarine ir civiline pagalba susijusias nuostatas, leidžiančias nukrypti nuo apribojimų naftos produktų pirkimui arba gabenimui Sirijoje, kad būtų numatyta tokia leidimų tvarka, kuri būtų labiau pritaikyta prie veiklos sąlygų;

               (4)

               be to, tuo pačiu tikslu taip pat būtina iš dalies pakeisti su humanitarine pagalba susijusią nuostatą, leidžiančią nukrypti nuo lėšų ir ekonominių išteklių įšaldymo apribojimų;

               (5)

               tais daliniais pakeitimais nedaromas joks poveikis Tarybos reglamentui (EB) Nr. 2580/2001 (2), Tarybos reglamentui (EB) Nr. 881/2002 (3) ir Tarybos reglamentui (ES) 2016/1686 (4);

               (6)

               tam tikroms priemonėms įgyvendinti reikia tolesnių Sąjungos veiksmų;

               (7)

               Sprendimas 2013/255/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2013/255/BUSP iš dalies keičiamas taip:

               1.

               5 straipsnis papildomas šiomis dalimis:
               „3.   1 ir 2 dalyse nustatyti draudimai netaikomi viešųjų įstaigų arba juridinių asmenų ar subjektų, kurie gauna viešąjį finansavimą iš Sąjungos arba valstybių narių tam, kad teikti humanitarinę pagalbą Sirijoje arba paramą civiliams gyventojams Sirijoje, vykdomam naftos produktų pirkimui ar gabenimui Sirijoje arba susijusiam finansavimui ar finansinei paramai, jei tokie produktai perkami ar gabenami siekiant vienintelio tikslo – teikti humanitarinę pagalbą Sirijoje arba teikti paramą civiliams gyventojams Sirijoje.
               4.   1 ir 2 dalyse nustatyti draudimai netaikomi diplomatinių ar konsulinių atstovybių vykdomam naftos produktų pirkimui ar gabenimui, jei tokie produktai perkami ar gabenami atstovybių oficialioms reikmėms.“

               2.

               6 straipsnis pakeičiamas taip:
               „6 straipsnis
               1.   Siekiant padėti civiliams gyventojams Sirijoje tais atvejais, kuriems netaikoma 5 straipsnio 3 dalis, ir nukrypstant nuo 5 straipsnio 1 ir 2 dalių, valstybės narės kompetentingos institucijos gali suteikti leidimą, laikantis bendrų ir konkrečių reikalavimų bei sąlygų, kurias jos laiko tinkamomis, įsigyti arba gabenti Sirijoje naftos produktus ir teikti susijusį finansavimą arba finansinę paramą, jei tenkinamos šios sąlygos:

                           a)

                           atitinkama veikla siekiama tik teikti humanitarinę pagalbą Sirijoje arba paramą civiliams gyventojams Sirijoje; ir

                           b)

                           atitinkama veikla nepažeidžiami jokie šiame sprendime nustatyti draudimai.

                     2.   Atitinkama valstybė narė praneša kitoms valstybėms narėms ir Komisijai apie visus pagal šį straipsnį suteiktus leidimus per dvi savaites nuo leidimo suteikimo. Pranešime apie leidimą, suteiktą pagal 1 dalį, pateikiami duomenys apie subjektą, kuriam suteiktas leidimas, ir jo humanitarinę veiklą Sirijoje.“

               3.

               28 straipsnio 6 dalies e punktas išbraukiamas.

               4.

               Įterpiamas šis straipsnis:
               „28a straipsnis
               1.   28 straipsnio 5 dalyje nustatytas draudimas netaikomas lėšoms ar ekonominiams ištekliams, kuriais viešosios įstaigos arba juridiniai asmenys ar subjektai, gaunantys viešąjį finansavimą tam, kad teikti humanitarinę pagalbą Sirijoje arba paramą civiliams gyventojams Sirijoje, sudarė galimybę naudotis I ir II prieduose išvardytiems fiziniams ar juridiniams asmenims ir subjektams, jei tokios lėšos ar ekonominiai ištekliai teikiami vadovaujantis 5 straipsnio 3 dalimi.
               2.   Tais atvejais, kuriems netaikoma šio straipsnio 1 dalis ir nukrypstant nuo 28 straipsnio 5 dalies, valstybės narės kompetentingos institucijos gali leisti naudotis tam tikromis lėšomis ar ekonominiais ištekliais, laikantis bendrų ir konkrečių reikalavimų bei sąlygų, kurias jos laiko tinkamomis, nustačiusios, kad leidimas naudotis atitinkamomis lėšomis ar ekonominiais ištekliais yra būtinas siekiant vienintelio tikslo – teikti humanitarinę pagalbą Sirijoje arba paramą civiliams gyventojams Sirijoje.
               3.   28 straipsnio 5 dalyje nustatytas draudimas netaikomas lėšoms ar ekonominiams ištekliams, kuriais diplomatinės ar konsulinės atstovybės leidžia naudotis I ir II prieduose išvardytiems fiziniams ar juridiniams asmenims arba subjektams, jei tokios lėšos ar ekonominiai ištekliai teikiami vadovaujantis 5 straipsnio 4 dalimi.
               4.   Nukrypstant nuo 28 straipsnio 1 ir 2 dalių, valstybės narės kompetentingos institucijos gali leisti naudotis tam tikromis įšaldytomis lėšomis ar ekonominiais ištekliais, laikantis bendrų ir konkrečių reikalavimų bei sąlygų, kurias jos laiko tinkamomis, nustačiusios, kad atitinkamos lėšos ir ekonominiai ištekliai yra būtini siekiant vienintelio tikslo – teikti humanitarinę pagalbą Sirijoje arba paramą civiliams gyventojams Sirijoje. Lėšos ar ekonominiai ištekliai perduodami JT siekiant teikti paramą Sirijoje arba sudaryti palankesnes sąlygas jos teikimui vadovaujantis humanitarinės pagalbos teikimo Sirijai planu arba bet kokiu vėlesniu JT koordinuojamu planu.
               5.   Atitinkama valstybė narė praneša kitoms valstybėms narėms ir Komisijai apie visus pagal 2 ir 4 dalis suteiktus leidimus per dvi savaites nuo leidimo suteikimo.“

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. gruodžio 6 d.

            Tarybos vardu

            Pirmininkas

         P. KAŽIMÍR

      (1)  OL L 147, 2013 6 1, p. 14.

      (2)  2001 m. gruodžio 27 d. Tarybos reglamentas (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (OL L 344, 2001 12 28, p. 70).

      (3)  2002 m. gegužės 27 d. Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (OL L 139, 2002 5 29, p. 9).

      (4)  2016 m. rugsėjo 20 d. Tarybos reglamentas (ES) 2016/1686, kuriuo nustatomos papildomos ribojamosios priemonės, taikomos ISIL („Da'esh“) ir „Al-Qaida“ bei su jomis susijusiems fiziniams ir juridiniams asmenims, subjektams ar organizacijoms (OL L 255, 2016 9 21, p. 1).


title: 1999 m. gruodžio 21 d. Tarybos Sprendimas dėl Europos bendrijos ir Ukrainos susitarimo pasikeičiant laiškais, iš dalies keičiančio Europos bendrijos ir Ukrainos susitarimą dėl prekybos tekstilės gaminiais, laikino taikymo

text:
Svarbus teisinis pranešimas

|

31999D0871

Oficialusis leidinys L 337 , 30/12/1999 p. 0043 - 0043

		Tarybos Sprendimas1999 m. gruodžio 21 d.dėl Europos bendrijos ir Ukrainos susitarimo pasikeičiant laiškais, iš dalies keičiančio Europos bendrijos ir Ukrainos susitarimą dėl prekybos tekstilės gaminiais, laikino taikymo(1999/871/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi:(1) Komisija Bendrijos vardu vedė derybas dėl Europos bendrijos ir Ukrainos susitarimo pasikeičiant laiškais, iš dalies pakeičiančio Europos bendrijos ir Ukrainos susitarimą dėl prekybos tekstilės gaminiais;(2) atsižvelgiant į nuostatas dėl kvotų padidinimo 1999 m., šis susitarimas pasikeičiant laiškais turėtų būti taikomas laikinai, kol bus užbaigtos jo sudarymui būtinos procedūros, nustačius, kad Ukraina taip pat jį laikinai taikys,NUSPRENDĖ:1 straipsnisŠis Europos bendrijos ir Ukrainos susitarimas pasikeičiant laiškais, iš dalies pakeičiantis Europos bendrijos ir Ukrainos susitarimą dėl tekstilės produktų prekybos taikomas laikinai, kol jis bus formaliai užbaigtas, nustačius, kad Ukraina taip pat jį laikinai taikys [1].Susitarimo tekstas pridedamas prie šio sprendimo.2 straipsnisŠis sprendimas skelbiamas Europos Bendrijų oficialiajame leidinyje.Jis įsigalioja kitą dieną po jo paskelbimo Oficialiajame leidinyje.Priimta Briuselyje, 1999 m. gruodžio 21 d.Tarybos varduPirmininkasT. Halonen[1] Data, nuo kurios įsigalios laikinas taikymas, bus paskelbta Europos Bendrijų oficialiojo leidinio C serijoje.--------------------------------------------------


title: 2016 m. kovo 31 d. Tarybos sprendimas (BUSP) 2016/476, kuriuo iš dalies keičiamas Sprendimas 2013/183/BUSP dėl ribojamųjų priemonių Korėjos Liaudies Demokratinei Respublikai

text:
1.4.2016

               LT

               Europos Sąjungos oficialusis leidinys

               L 85/38

         TARYBOS SPRENDIMAS (BUSP) 2016/476
   2016 m. kovo 31 d.
   kuriuo iš dalies keičiamas Sprendimas 2013/183/BUSP dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. balandžio 22 d. Taryba priėmė Sprendimą 2013/183/BUSP (1), kuriuo, inter alia, įgyvendinamos Jungtinių Tautų Saugumo Tarybos rezoliucijos (toliau – JT ST rezoliucija) 1718 (2006), 1874 (2009), 2087 (2013) ir 2094 (2013);

               (2)

               2016 m. kovo 2 d. JT Saugumo Taryba priėmė JT ST rezoliuciją 2270 (2016), kuria pareiškiamas labai didelis susirūpinimas 2016 m. sausio 6 d. Korėjos Liaudies Demokratinės Respublikos (toliau – KLDR) atliktu branduoliniu bandymu pažeidžiant atitinkamas JT ST rezoliucijas, toliau pasmerkiamas 2016 m. vasario 7 d. raketos paleidimas, kurį KLDR įvykdė naudodama balistinių raketų technologiją ir rimtai pažeisdama atitinkamas JT ST rezoliucijas, ir nustatoma, kad tebėra akivaizdi grėsmė tarptautinei taikai ir saugumui regione ir už jo ribų;

               (3)

               JT ST rezoliucija 2270 (2016), kuria pareiškiamas didelis susirūpinimas tuo, kad KLDR iš ginklų pardavimo gautas pajamas skyrė branduoliniams ginklams ir balistinėms raketoms, nuspręsta, kad ribojimai ginklams turėtų būti taikomi visiems ginklams ir susijusiems reikmenims, įskaitant šaulių ginklus ir lengvuosius ginklus bei susijusius reikmenis. JT ST rezoliucija 2270 (2016) toliau išplečiami draudimai perduoti ir įsigyti bet kokius objektus, kurie galėtų prisidėti prie KLDR ginkluotųjų pajėgų operatyvinių pajėgumų plėtojimo arba prie eksporto, kuriuo remiami arba stiprinami kitos valstybės narės ginkluotųjų pajėgų operatyviniai pajėgumai ne KLDR teritorijoje;

               (4)

               JT ST rezoliucijoje 2270 (2016) nurodoma, kad draudimu įsigyti su ginklais susijusios techninės pagalbos valstybėms narėms draudžiama dalyvauti dėstytojų, patarėjų ir kitų pareigūnų priėmimo karinio, sukarintojo ar su policija susijusio mokymo tikslais veikloje;

               (5)

               JT ST rezoliucija 2270 (2016) patvirtinama, kad draudimai perduoti, įsigyti ir teikti su tam tikromis prekėmis susijusią techninę pagalbą taip pat taikomi objektų vežimui į KLDR ir iš jos remonto, techninės priežiūros, rekonstravimo, bandymo, apgrąžos inžinerijos ir rinkodaros tikslais, neatsižvelgiant į tai, ar perduodama nuosavybė ar valdymas, ir pabrėžiama, kad vizų draudimo priemonės taip pat taikomos bet kuriam asmeniui, keliaujančiam pirmiau minėtais tikslais;

               (6)

               JT ST rezoliucija 2270 (2016) išplečiamas asmenų ir subjektų, kuriems taikomas turto įšaldymas ir vizų draudimo priemonės, sąrašas ir nuspręsta, kad turto įšaldymas taikomas KLDR Vyriausybės arba Korėjos darbo partijos subjektams, jei valstybė narė nustato, kad jie yra susiję su KLDR branduoline arba balistinių raketų programomis, arba kita veikla, draudžiama atitinkamomis JT ST rezoliucijomis;

               (7)

               JT ST rezoliucija 2270 (2016), kuria pareiškiamas susirūpinimas, kad KLDR piktnaudžiauja privilegijomis ir imunitetais, suteiktais pagal Vienos konvencijas dėl diplomatinių ir konsulinių santykių, taip pat nuspręsta dėl papildomų priemonių, kuriomis siekiama užkirsti kelią KLDR diplomatams arba Vyriausybės atstovams, arba asmenims iš trečiųjų valstybių veikti į sąrašą įtrauktų asmenų arba subjektų vardu arba jų nurodymu, arba užsiimti uždrausta veikla;

               (8)

               JT ST rezoliucija 2270 (2016) dar aiškiau apibrėžiama valstybių narių pareigos užkirsti kelią specializuotam KLDR nacionalinių subjektų rengimui, susijusiam su tam tikromis padidintos rizikos disciplinomis, taikymo sritis;

               (9)

               JT ST rezoliucija 2270 (2016) taip pat išplečiama transporto sektoriui ir finansų sektoriui taikytinų priemonių taikymo sritis;

               (10)

               JT ST rezoliucija 2270 (2016) draudžiamas tam tikrų mineralų įsigijimas ir aviacinių degalų eksportas;

               (11)

               JT ST rezoliucija 2270 (2016) toliau išplečiami finansinės paramos prekybai su KLDR teikimo draudimai;

               (12)

               JT ST rezoliucija 2270 (2016) primenama, kad Finansinių veiksmų darbo grupė (FATF) ragino valstybes taikyti griežtesnį išsamų patikrinimą ir veiksmingas atsakomąsias priemones savo jurisdikcijoms apsaugoti nuo KLDR neteisėtos finansinės veiklos, ir valstybės narės raginamos taikyti FATF 7 rekomendaciją, jos aiškinamąją pastabą ir susijusias gaires siekiant veiksmingai įgyvendinti su ginklų platinimu susijusias tikslines finansines sankcijas;

               (13)

               JT ST rezoliucija 2270 (2016) taip pat pabrėžiama, kad ja nustatytomis priemonėmis nesiekiama KLDR civiliams gyventojams sukelti neigiamų humanitarinių pasekmių arba nepalankiai paveikti veiklą, kurios nedraudžia atitinkamos JT ST rezoliucijos, ir darbą, kurį vykdo tarptautinės organizacijos ir nevyriausybinės organizacijos, KLDR civilių gyventojų naudai KLDR vykdančios paramos ir pagalbos teikimo veiklą;

               (14)

               JT ST rezoliucija 2270 (2016) pareiškiamas įsipareigojimas siekti taikaus, diplomatinio ir politinio padėties sprendimo, dar kartą patvirtinama parama Šešių šalių deryboms ir raginama jas atnaujinti;

               (15)

               JT ST rezoliucija 2270 (2016) patvirtinama, kad KLDR veiksmai yra nuolat peržiūrimi ir kad JT ST yra pasirengusi prireikus sugriežtinti, iš dalies pakeisti, sustabdyti ar panaikinti priemones atsižvelgdama į tai, kaip KLDR laikosi įsipareigojimų, ir yra pasiryžusi imtis tolesnių svarbių priemonių tuo atveju, jei KLDR vėl vykdytų branduolinius bandymus ar paleistų raketas;

               (16)

               tam tikroms šiame sprendime numatytoms priemonėms įgyvendinti reikia tolesnių Sąjungos veiksmų;

               (17)

               todėl Sprendimas 2013/183/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2013/183/BUSP iš dalies keičiamas taip:

               1)

               1 straipsnio 1 dalies e punktas pakeičiamas taip:

                           „e)

                           bet kurį kitą objektą, kuriuo galėtų būti prisidedama prie KLDR vykdomų branduolinės ar balistinių raketų programų arba kitų masinio naikinimo ginklų programų, JT ST rezoliucijomis 1718 (2006), 1874 (2009), 2087 (2013), 2094 (2013) ar 2270 (2016) arba šiuo sprendimu draudžiamos veiklos arba tomis JT ST rezoliucijomis arba šiuo sprendimu nustatytų priemonių nesilaikymo. Sąjunga imasi būtinų priemonių atitinkamiems objektams, kuriems turi būti taikoma ši nuostata, nustatyti;“;

               2)

               1 straipsnio 1 dalis papildoma šiuo punktu:

                           „f)

                           bet kurį kitą objektą, išskyrus maistą ar vaistus, jeigu valstybė narė nustato, kad jis galėtų tiesiogiai prisidėti prie KLDR ginkluotųjų pajėgų operatyvinių pajėgumų plėtojimo, arba prie eksporto, kuriuo remiami arba stiprinami kitos valstybės ginkluotųjų pajėgų operatyviniai pajėgumai ne KLDR teritorijoje.“;

               3)

               įterpiamas šis straipsnis:
               „1a straipsnis
               1.   1 straipsnio 1 dalies f punktu nustatytos priemonės netaikomos objekto tiekimui, pardavimui arba perdavimui, arba jo įsigijimui, kai:

                           a)

                           valstybė narė nustato, kad tokia veikla yra vykdoma išimtinai humanitariniais tikslais arba išimtinai pragyvenimo tikslais, ir jo KLDR asmenys ar subjektai nenaudos pajamoms gauti, ir jis nėra susijęs su veikla, kuri draudžiama JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016) arba šiuo sprendimu, jeigu valstybė narė iš anksto praneša Sankcijų komitetui apie tokį nustatymą ir taip pat informuoja Sankcijų komitetą apie priemones, kurių imtasi, kad objektas nebūtų nukreiptas tokiems kitiems tikslams įgyvendinti; arba

                           b)

                           kiekvienu konkrečiu atveju Sankcijų komitetas yra nustatęs, kad konkretus tiekimas, pardavimas ar perdavimas neprieštarautų JT ST rezoliucijų 1718 (2006), 1874 (2009), 2087 (2013), 2094 (2013) arba 2270 (2016) tikslams.“;

               4)

               įterpiamas šis straipsnis:
               „2a straipsnis
               Valstybių narių nacionaliniams subjektams arba naudojantis su valstybių narių vėliava plaukiojančiais laivais arba jų orlaiviais draudžiama iš KLDR įsigyti auksą, titano rūdą, vanadžio rūdą ir retuosius žemės mineralus, nepriklausomai nuo to, ar KLDR teritorija yra jų kilmės vieta. Sąjunga imasi būtinų priemonių atitinkamiems objektams, kuriems turi būti taikoma ši nuostata, nustatyti.“;

               5)

               įterpiami šie straipsniai:
               „4a straipsnis
               1.   Valstybių narių nacionaliniams subjektams arba naudojantis su valstybių narių vėliava plaukiojančiais laivais arba jų orlaiviais draudžiama iš KLDR įsigyti anglis, geležį ir geležies rūdą, nepriklausomai nuo to, ar KLDR teritorija yra jų kilmės vieta. Sąjunga imasi būtinų priemonių atitinkamiems objektams, kuriems turi būti taikoma ši nuostata, nustatyti.
               2.   1 dalis netaikoma anglims, kurių, įsigyjančiai valstybei narei remiantis patikima informacija patvirtinus, kilmės vieta yra ne KLDR ir kurios buvo vežamos per KLDR vien tik eksportui iš Rasono uosto, jeigu valstybė narė iš anksto praneša apie tai Sankcijų komitetui ir tokie sandoriai yra nesusiję su pajamų gavimu KLDR branduolinei arba balistinių raketų programoms arba kitai veiklai, kuri draudžiama JT ST rezoliucijomis 1718 (2006), 1874 (2009), 2087 (2013), 2094 (2013) ar 2270 (2016) arba šiuo sprendimu.
               3.   1 dalis netaikoma sandoriams, kurie, kaip nustatyta, yra vykdomi išimtinai pragyvenimo tikslais ir nesusiję su pajamų gavimu KLDR branduolinei arba balistinių raketų programoms arba kitai veiklai, kuri draudžiama JT ST rezoliucijomis 1718 (2006), 1874 (2009), 2087 (2013), 2094 (2013) ar 2270 (2016) arba šiuo sprendimu.
               4b straipsnis
               1.   Valstybių narių nacionaliniams subjektams, arba iš valstybių narių teritorijos, arba naudojantis su valstybių narių vėliava plaukiojančiais laivais arba jų orlaiviais draudžiama KLDR parduoti ar tiekti aviacinius degalus, įskaitant aviacinį benziną, reaktyvinį pirminį benziną, reaktyvinį žibalą ir raketinį žibalą, nepriklausomai nuo to, ar valstybių narių teritorija yra jų kilmės vieta.
               2.   1 dalis netaikoma, jei Sankcijų komitetas kiekvienu konkrečiu atveju išimties tvarka iš anksto patvirtina tokių produktų perdavimą KLDR patikrintiems esminiams humanitariniams poreikiams patenkinti, su sąlyga, kad taikoma nustatyta tvarka veiksmingai pristatymo ir naudojimo stebėsenai užtikrinti.
               3.   1 dalis netaikoma aviacinių degalų pardavimui ar tiekimui civiliniams keleiviniams orlaiviams už KLDR ribų, kai tie degalai yra skirti naudoti išimtinai jų skrydžiui į KLDR ir atgal.“;

               6)

               5 straipsnis pakeičiamas taip:
               „5 straipsnis
               Valstybės narės neteikia valstybės ir privačios finansinės paramos prekybai su KLDR, įskaitant eksporto kreditus, garantijas ar draudimą, tokioje prekyboje dalyvaujantiems savo piliečiams ar subjektams, jei tokia finansine parama galėtų būti prisidedama prie KLDR vykdomų branduolinės, balistinių raketų ar kitų masinio naikinimo ginklų programų ar veiklos, arba kitos veiklos, kuri draudžiama JT ST rezoliucijomis 1718 (2006), 1874 (2009), 2087 (2013), 2094 (2013) ar 2270 (2016) arba šiuo sprendimu, arba tomis JT ST rezoliucijomis ar šiuo sprendimu nustatytų priemonių nesilaikymo.“;

               7)

               7 straipsnio 1 dalis pakeičiama taip:
               „1.   Kad būtų užkirstas kelias finansinių paslaugų teikimui ar bet kokios rūšies finansinio ar kito turto arba išteklių, įskaitant dideles pinigų sumas, kuriais galėtų būti prisidedama prie KLDR vykdomų branduolinės, balistinių raketų ar kitų masinio naikinimo ginklų programų ar veiklos arba kitos JT ST rezoliucijomis 1718 (2006), 1874 (2009), 2087 (2013), 2094 (2013) ar 2270 (2016) arba šiuo sprendimu draudžiamos veiklos arba tomis JT ST rezoliucijomis arba šiuo sprendimu nustatytų priemonių nesilaikymo, pervedimui į valstybių narių teritorijas, per jas ar iš jų ar valstybių narių piliečiams arba pagal valstybių narių įstatymus įsteigtiems subjektams arba jų jurisdikcijai priklausantiems asmenims ar finansų įstaigoms, valstybės narės turi aktyviai stebėti, derindamos veiksmus su nacionalinės valdžios institucijomis ir laikydamosi nacionalinės teisės aktų, kaip jų jurisdikcijai priskiriamos finansų įstaigos vykdo veiklą su:

                           a)

                           bankais, kurių buveinė yra KLDR;

                           b)

                           bankų, kurių buveinė yra KLDR, filialais ir patronuojamosiomis įmonėmis, priklausančiais valstybių narių jurisdikcijai, kaip išvardyta IV priede;

                           c)

                           bankų, kurių buveinė yra KLDR, filialais ir patronuojamosiomis įmonėmis, nepriklausančiais valstybių narių jurisdikcijai, kaip išvardyta V priede; ir

                           d)

                           finansiniais subjektais, kurių buveinė nėra KLDR ir kurie nepriklauso valstybių narių jurisdikcijai, tačiau kuriuos kontroliuoja asmenys ir subjektai, kurių buveinė yra KLDR, kaip išvardyta V priede,

                     kad būtų išvengta, jog tokia veikla būtų prisidėta prie KLDR vykdomų branduolinės, balistinių raketų ar kitų masinio naikinimo ginklų programų ar veiklos.“;

               8)

               8 straipsnis pakeičiamas taip:
               „8 straipsnis
               1.   Draudžiama valstybių narių teritorijoje atidaryti KLDR bankų, įskaitant KLDR centrinį banką, jo filialus ir patronuojamąsias įmones, ir kitų 7 straipsnio 1 dalyje nurodytų finansinių subjektų filialus, patronuojamąsias įmones ar atstovybes.
               2.   Esami filialai, patronuojamosios įmonės ir atstovybės per devyniasdešimt dienų nuo JT ST rezoliucijos 2270 (2016) priėmimo turi būti uždaryti.
               3.   KLDR bankams, įskaitant KLDR centrinį banką, jo filialus ir patronuojamąsias įmones, ir kitiems 7 straipsnio 1 dalyje nurodytiems finansiniams subjektams draudžiama:

                           a)

                           steigti naujas bendras įmones kartu su valstybių narių jurisdikcijai priklausančiais bankais;

                           b)

                           įsigyti valstybių narių jurisdikcijai priklausančių bankų kapitalo dalį;

                           c)

                           užmegzti ar palaikyti korespondentinės bankininkystės santykius su valstybių narių jurisdikcijai priklausančiais bankais;

                     išskyrus atvejus, kai Sankcijų komitetas iš anksto patvirtina a, b ir c punktuose nurodytus sandorius.
               4.   Per devyniasdešimt dienų nuo JT ST rezoliucijos 2270 (2016) priėmimo turi nelikti esamų bendrų įmonių, turimų kapitalo dalių ir korespondentinės bankininkystės santykių su KLDR bankais.
               5.   Valstybių narių teritorijoje esančioms arba jų jurisdikcijai priklausančioms finansų įstaigoms draudžiama atidaryti atstovybes, patronuojamąsias įmones, filialus arba banko sąskaitas KLDR.
               6.   Esamos atstovybės, patronuojamosios įmonės arba banko sąskaitos KLDR turi būti uždarytos per devyniasdešimt dienų nuo JT ST rezoliucijos 2270 (2016) priėmimo, jei atitinkama valstybė narė turi patikimos informacijos, suteikiančios pagrįstų priežasčių manyti, kad tokios finansų paslaugos galėtų prisidėti prie KLDR branduolinės arba balistinių raketų programų arba kitos veiklos, draudžiamos JT ST rezoliucijomis 1718 (2006), 1874 (2009), 2087 (2013), 2094 (2013) ar 2270 (2016).
               7.   6 dalis netaikoma, jei Sankcijų komitetas kiekvienu konkrečiu atveju nustato, kad tokios atstovybės, patronuojamosios įmonės arba sąskaitos yra reikalingos humanitarinei pagalbai teikti arba diplomatinių atstovybių veiklai KLDR pagal Vienos konvenciją dėl diplomatinių santykių, arba Jungtinių Tautų ar jų specializuotų agentūrų arba susijusių organizacijų veiklai, arba bet kokiam kitam tikslui, suderinamam su JT ST rezoliucijomis 1718 (2006), 1874 (2009), 2087 (2013), 2094 (2013) ar 2270 (2016).“;

               9)

               10 straipsnio 1 dalis pakeičiama taip:
               „1.   Derindamos veiksmus su nacionalinės valdžios institucijomis, laikydamosi nacionalinės teisės aktų ir atsižvelgdamos į tarptautinę teisę, įskaitant Vienos konvencijas dėl diplomatinių ir konsulinių santykių, valstybės narės tikrina visus į KLDR ir iš jos gabenamus krovinius savo teritorijoje arba per jų teritoriją tranzitu gabenamus krovinius, be kita ko, savo oro uostuose, jūrų uostuose ir laisvosios prekybos zonose, arba krovinius, kuriems tarpininkauja arba palankesnes sąlygas sudaro KLDR ar jos nacionaliniai subjektai, arba jų vardu ar nurodymu veikiantys asmenys ar subjektai, arba jų nuosavybės teise valdomi ar kontroliuojami subjektai, arba I priede išvardyti asmenys ar subjektai, arba krovinius, gabenamus su KLDR vėliava skraidančiais orlaiviais arba su KLDR vėliava plaukiojančiais jūrų laivais, siekdamos užtikrinti, kad jokie objektai nebūtų perduodami pažeidžiant JT ST rezoliucijas 1718 (2006), 1874 (2009), 2087 (2013), 2094 (2013) ir 2270 (2016).“;

               10)

               10 straipsnyje įterpiama ši dalis:
               „1a.   Derindamos veiksmus su nacionalinės valdžios institucijomis, laikydamosi nacionalinės teisės aktų ir atsižvelgdamos į tarptautinę teisę, įskaitant Vienos konvencijas dėl diplomatinių ir konsulinių santykių, valstybės narės visus į KLDR ir iš jos gabenamus krovinius savo teritorijoje arba per jų teritoriją tranzitu gabenamus krovinius, arba krovinius, kuriems tarpininkauja arba palankesnes sąlygas sudaro KLDR ar jos nacionaliniai subjektai, arba jų vardu veikiantys asmenys ar subjektai, be kita ko, jų oro uostuose ir jūrų uostuose, jei jos turi informacijos, suteikiančios pagrįstų priežasčių manyti, kad krovinyje yra objektų, kuriuos pagal šį sprendimą draudžiama tiekti, parduoti, perduoti ar eksportuoti.“;

               11)

               11 straipsnis pakeičiamas taip:
               „11 straipsnis
               1.   Valstybės narės atsisako leisti orlaiviui nusileisti jų teritorijoje, iš jos pakilti arba per ją skristi, jei jos turi informacijos, suteikiančios pagrįstų priežasčių manyti, kad krovinyje yra objektų, kuriuos yra draudžiama tiekti, parduoti, perduoti arba eksportuoti pagal JT ST rezoliucijas 1718 (2006), 1874 (2009), 2087 (2013), 2094 (2013) ar 2270 (2016) arba pagal šį sprendimą.
               2.   1 dalis netaikoma avarinio tūpimo arba tūpimo patikrinimui atveju.“;

               12)

               įterpiamas šis straipsnis:
               „11a straipsnis
               1.   Valstybės narės uždraudžia laivui įplaukti į jų uostus, jei jos turi informacijos, suteikiančios pagrįstų priežasčių manyti, kad laivą tiesiogiai ar netiesiogiai nuosavybės teise valdo ar kontroliuoja asmuo ar subjektas, įtrauktas į I priede pateiktą sąrašą, arba laive yra krovinys, kurį draudžiama tiekti, parduoti, perduoti arba eksportuoti pagal JT ST rezoliucijas 1718 (2006), 1874 (2009), 2087 (2013), 2094 (2013) ar 2270 (2016).
               2.   1 dalis netaikoma avarinės situacijos atveju arba laivui grįžtant į savo kilmės uostą, arba įplaukiant į uostą patikrinimui, arba tuo atveju, jei Sankcijų komitetas iš anksto nustato, kad toks įplaukimas reikalingas humanitariniais tikslais arba kitais tikslais, suderinamais su JT ST rezoliucijos 2270 (2016) tikslais.“;

               13)

               įterpiami šie straipsniai:
               „12a straipsnis
               1.   Draudžiama nuomoti ar frachtuoti su vėliava plaukiojančius laivus ar skraidančius orlaivius arba teikti įgulos paslaugas KLDR, I priede išvardytiems asmenims ar subjektams, kitiems KLDR subjektams, kitiems asmenims ar subjektams, kurie, kaip nustatė valstybė narė, padėjo nesilaikyti sankcijų ar pažeisti JT ST rezoliucijų 1718 (2006), 1874 (2009), 2087 (2013), 2094 (2013) ar 2270 (2016) nuostatas, asmenims ar subjektams, veikiantiems bet kurių iš minėtų asmenų ar subjektų vardu ar nurodymu, ir subjektams, kuriuos nuosavybės teise valdo arba kontroliuoja bet kurie iš minėtų asmenų ar subjektų.
               2.   1 dalis netaikoma nuomai, frachtavimui ar įgulos paslaugų teikimui, jei atitinkama valstybė narė kiekvienu konkrečiu atveju iš anksto apie tai informuoja Sankcijų komitetą ir pateikia Sankcijų komitetui informaciją, įrodančią, kad tokia veikla vykdoma išimtinai pragyvenimo tikslais ir jos KLDR asmenys ar subjektai nenaudos pajamoms gauti, taip pat informaciją apie priemones, kurių imtasi, kad tokia veikla nebūtų prisidėta prie JT ST rezoliucijų 1718 (2006), 1874 (2009), 2087 (2013), 2094 (2013) ar 2270 (2016) nuostatų pažeidimų.
               12b straipsnis
               Valstybės narės išregistruoja visus laivus, kuriuos nuosavybės teise valdo ar eksploatuoja KLDR arba kurie turi KLDR įgulą, ir neregistruoja tokių laivų, kuriuos kita valstybė išregistravo pagal JT ST rezoliucijos 2270 (2016) 19 punktą.
               12c straipsnis
               1.   Draudžiama registruoti laivus KLDR, gauti leidimą laivui naudoti KLDR vėliavą, arba nuosavybės teise valdyti, nuomoti, eksploatuoti su KLDR vėliava plaukiojančius laivus ar teikti jiems laivų klasifikavimo, sertifikavimo ar susijusias paslaugas, arba juos apdrausti.
               2.   1 dalis netaikoma veiklai, apie kurią kiekvienu konkrečiu atveju iš anksto informuojamas Sankcijų komitetas, jeigu atitinkama valstybė narė pateikė Sankcijų komitetui išsamią informaciją apie veiklą, įskaitant joje dalyvaujančių asmenų ir subjektų vardus ir pavardes (pavadinimus), informaciją, įrodančią, kad tokia veikla vykdoma išimtinai pragyvenimo tikslais ir jos KLDR asmenys ar subjektai nenaudos pajamoms gauti, taip pat informaciją apie priemones, kurių imtasi, kad tokia veikla nebūtų prisidėta prie JT ST rezoliucijų 1718 (2006), 1874 (2009), 2087 (2013), 2094 (2013) ar 2270 (2016) nuostatų pažeidimų.“;

               14)

               13 straipsnio 1 ir 2 dalys pakeičiamos taip:
               „1.   Valstybės narės imasi būtinų priemonių, kad užkirstų kelią atvykimui į jų teritorijas ar tranzitui per jas:

                           a)

                           I priede išvardytiems asmenims, kuriuos Sankcijų komitetas arba Saugumo Taryba nurodė esant atsakingais už KLDR politiką, susijusią su jos vykdomomis branduoline, balistinių raketų ar kitų masinio naikinimo ginklų programomis, be kita ko, už tos politikos rėmimą ar skatinimą, bei jų šeimos nariams arba jų vardu ar nurodymu veikiantiems asmenims;

                           b)

                           į I priedą neįtrauktiems asmenims, kaip išvardyta II priede:

                                       i)

                                       atsakingiems už KLDR vykdomas branduolinę, balistinių raketų ar kitų masinio naikinimo ginklų programas, be kita ko, remiantiems ar skatinantiems šias programas, arba jų vardu ar nurodymu veikiantiems asmenims;

                                       ii)

                                       teikiantiems finansines paslaugas ar pervedantiems bet kokios rūšies finansinį ar kitą turtą arba išteklius, kuriais galėtų būti prisidedama prie KLDR vykdomų branduolinės, balistinių raketų ar kitų masinio naikinimo ginklų programų, į valstybių narių teritorijas, per jas ar iš jų, arba valstybių narių piliečiams ar pagal valstybių narių įstatymus įsteigtiems subjektams, arba jų teritorijoje esantiems asmenims ar finansų įstaigoms;

                                       iii)

                                       kurie, be kita ko, teikdami finansines paslaugas, dalyvauja tiekiant KLDR arba iš KLDR visų rūšių ginklus bei su jais susijusius reikmenis ar tiekia į KLRD objektus, medžiagas, įrangą, prekes ir technologijas, kuriais galėtų būti prisidedama prie KLDR vykdomų branduolinės, balistinių raketų ar kitų masinio naikinimo ginklų programų;

                           c)

                           į I priedą arba II priedą neįtrauktiems asmenims, dirbantiems I priede arba II priede išvardytų asmenų ar subjektų vardu arba jų nurodymu, arba asmenims, padedantiems nesilaikyti sankcijų arba pažeisti JT ST rezoliucijų 1718 (2006), 1874 (2009), 2087 (2013), 2094 (2013) ar 2270 (2016) arba šio sprendimo nuostatas, kaip išvardyta šio sprendimo III priede.

                     2.   1 dalies a punktas netaikomas, jei Sankcijų komitetas kiekvienu konkrečiu atveju nusprendžia, kad tokia kelionė yra pateisinama humanitariniais tikslais, įskaitant religines pareigas, arba tuo atveju, jei Sankcijų komitetas padaro išvadą, kad padarius išimtį būtų lengviau siekti JT ST rezoliucijų 1718 (2006), 1874 (2009), 2087 (2013), 2094 (2013) arba 2270 (2016) tikslų.“;

               15)

               įterpiami šie straipsniai:
               „14a straipsnis
               1.   Valstybės narės išsiunčia KLDR diplomatus, Vyriausybės atstovus ar kitus Vyriausybės vardu veikiančius KLDR piliečius, kurie, kaip jos nustato, dirba asmens ar subjekto, įtraukto į I priede pateiktą sąrašą, arba asmens ar subjekto, padedančio nesilaikyti sankcijų arba pažeisti JT ST rezoliucijų 1718 (2006), 1874 (2009), 2087 (2013), 2094 (2013) ar 2270 (2016) nuostatas, vardu ar nurodymu, iš savo teritorijos jų repatriacijos į KLDR tikslais, laikydamosi taikytinos nacionalinės ir tarptautinės teisės.
               2.   1 dalis netaikoma tuo atveju, kai KLDR Vyriausybės atstovai tranzitu vyksta į Jungtinių Tautų būstinę ar kitus JT objektus Jungtinių Tautų vykdomos veiklos reikalais.
               3.   1 dalis netaikoma, kai asmens buvimas būtinas teisminio proceso vykdymui arba grindžiamas išimtinai medicininiais, saugumo ar kitais humanitariniais tikslais, arba jei Sankcijų komitetas kiekvienu konkrečiu atveju nustato, kad asmens išsiuntimas prieštarautų JT ST rezoliucijų 1718 (2006), 1874 (2009), 2087 (2013), 2094 (2013) ir 2270 (2016) tikslams.
               14b straipsnis
               1.   Valstybės narės išsiunčia trečiųjų šalių piliečius, kurie, kaip jos nustato, dirba asmens ar subjekto, įtraukto į I priede pateiktą sąrašą, vardu ar nurodymu arba padeda nesilaikyti sankcijų arba pažeisti JT ST rezoliucijų 1718 (2006), 1874 (2009), 2087 (2013), 2094 (2013) ar 2270 (2016) nuostatas iš savo teritorijos jų repatriacijos į asmens pilietybės valstybę tikslais, laikydamosi taikytinos nacionalinės ir tarptautinės teisės.
               2.   1 dalis netaikoma, kai asmens buvimas būtinas teisminio proceso vykdymui, arba grindžiamas išimtinai medicininiais, saugumo ar kitais humanitariniais tikslais, arba jei Sankcijų komitetas kiekvienu konkrečiu atveju nustato, kad asmens išsiuntimas prieštarautų JT ST rezoliucijų 1718 (2006), 1874 (2009), 2087 (2013), 2094 (2013) ir 2270 (2016) tikslams.
               3.   1 dalis netaikoma tuo atveju, kai KLDR Vyriausybės atstovai tranzitu vyksta į Jungtinių Tautų būstinę ar kitus JT objektus Jungtinių Tautų vykdomos veiklos reikalais.“;

               16)

               15 straipsnio 1 dalies c punktas keičiamas taip:

                           „c)

                           į I priedą arba II priedą neįtraukti asmenys ir subjektai, dirbantys I priede arba II priede išvardytų asmenų ar subjektų vardu ar nurodymu, arba asmenys, padedantys nesilaikyti sankcijų arba pažeisti JT ST rezoliucijų 1718 (2006), 1874 (2009), 2087 (2013), 2094 (2013) ar 2270 (2016) arba šio sprendimo nuostatas, kaip išvardyta šio sprendimo III priede;“;

               17)

               15 straipsnio 1 dalyje įterpiamas šis punktas:

                           „d)

                           KLDR Vyriausybės arba Korėjos darbo partijos subjektai, arba jų vardu ar nurodymu veikiantys asmenys ar subjektai, arba jų nuosavybės teise valdomi ar kontroliuojami subjektai, kurie, kaip nustato valstybė narė, yra susiję su KLDR branduoline arba balistinių raketų programomis ar kita veika, kuri draudžiama JT ST rezoliucijomis 1718 (2006), 1874 (2009), 2087 (2013), 2094 (2013) ar 2270 (2016), įšaldomi.“;

               18)

               įterpiami šie straipsniai:
               „15a straipsnis
               15 straipsnio 1 dalies d punktas netaikomas lėšoms, kitam finansiniam turtui ir ekonominiams ištekliams, kurie reikalingi KLDR atstovybių Jungtinėse Tautose ir jų specializuotose agentūrose bei susijusiose organizacijose ar kitų KLDR diplomatinių ar konsulinių atstovybių veiklai vykdyti, taip pat lėšoms, kitam finansiniam turtui ir ekonominiams ištekliams, kurie, kaip iš anksto kiekvienu konkrečiu atveju nustato Sankcijų komitetas, yra reikalingi humanitarinei pagalbai teikti, branduolinio ginklo atsisakymui ar kitam tikslui, atitinkančiam JT ST rezoliucijos 2270 (2016) tikslus.
               15b straipsnis
               1.   I priede išvardytų subjektų atstovybės uždaromos.
               2.   I priede išvardytiems subjektams ir jų naudai ar jų vardu veikiantiems asmenims ar subjektams draudžiama tiesiogiai arba netiesiogiai dalyvauti bendrose įmonėse ar bet kokiuose kituose verslo susitarimuose.“;

               19)

               16 straipsnis pakeičiamas taip:
               „16 straipsnis
               Valstybės narės imasi būtinų priemonių budrumui užtikrinti ir užkirsti kelią jų teritorijoje arba jų nacionalinių subjektų vykdomam specializuotam KLDR nacionalinių subjektų mokymui ar rengimui tokiose disciplinose, kuriomis būtų prisidėta prie KLDR branduolinės veiklos, susijusios su padidinta platinimo rizika, ir prie branduolinių ginklų siuntimo į taikinį sistemų kūrimo, įskaitant mokymą ar rengimą šiuolaikinės fizikos, pažangaus kompiuterinio modeliavimo ir su tuo susijusios kompiuterijos, geoerdvinės navigacijos, branduolinės inžinerijos, aviacijos ir kosmoso inžinerijos, aviacijos inžinerijos ir susijusių disciplinų srityse.“;

               20)

               17 straipsnis pakeičiamas taip:
               „17 straipsnis
               Valstybės narės pagal tarptautinę teisę išlaiko sustiprintą budrumą KLDR diplomatinio personalo atžvilgiu, kad neleistų tokiems asmenims prisidėti prie KLDR vykdomų branduolinės ar balistinių raketų programų arba kitos JT ST rezoliucijomis 1718 (2006), 1874 (2009), 2087 (2013), 2094 (2013) ir 2270 (2016) arba šiuo sprendimu draudžiamos veiklos arba tomis JT ST rezoliucijomis arba šiuo sprendimu nustatytų priemonių nesilaikymo.“;

               21)

               18 straipsnis pakeičiamas taip:
               „18 straipsnis
               Jokie asmenų ar subjektų, įtrauktų į I, II ar III prieduose pateiktus sąrašus, arba kitų KLDR asmenų ar subjektų, įskaitant KLDR Vyriausybę, jos valstybines įstaigas, įmones ir agentūras, arba asmenų ar subjektų, pateikusių ieškinį tokių asmenų ar subjektų vardu ar jų naudai, ieškiniai, įskaitant ieškinius dėl kompensavimo ar žalos atlyginimo arba kitus tokios rūšies ieškinius, pavyzdžiui, priešpriešinius ieškinius, baudas arba ieškinius pagal garantiją, prašymus pratęsti obligacijos ar finansinės garantijos terminą arba jas apmokėti, įskaitant ieškinius dėl akredityvų ir panašių priemonių, kurie yra susiję su sutartimi ar sandoriu, kurio vykdymui tiesioginį ar netiesioginį, visapusišką arba dalinį poveikį turėjo priemonės, dėl kurių sprendimas priimtas pagal JT ST rezoliucijas 1718 (2006), 1874 (2009), 2087 (2013), 2094 (2013) ir 2270 (2016), įskaitant Sąjungos ar bet kurios valstybės narės priemones, nustatytas įgyvendinant atitinkamus Saugumo Tarybos sprendimus, nustatytas pagal jų reikalavimus arba su jais susijusias, arba priemones, numatytas šiame sprendime, netenkinami.“

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. kovo 31 d.

            Tarybos vardu

            Pirmininkas

         A.G. KOENDERS

      (1)  2013 m. balandžio 22 d. Tarybos sprendimas 2013/183/BUSP dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2010/800/BUSP (OL L 111, 2013 4 23, p. 52).


title: 2008/990/EB: 2008 m. gruodžio 11 d. Europos centrinio banko sprendimas dėl monetų emisijos apimties 2009 metais patvirtinimo (ECB/2008/20)

text:
31.12.2008

               LT

               Europos Sąjungos oficialusis leidinys

               L 352/58

      EUROPOS CENTRINIO BANKO SPRENDIMAS

   2008 m. gruodžio 11 d.
   dėl monetų emisijos apimties 2009 metais patvirtinimo
   (ECB/2008/20)
   (2008/990/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos bendrijos steigimo sutartį, ypač į jos 106 straipsnio 2 dalį,
   atsižvelgdama į 2008 m. liepos 8 d. Tarybos sprendimą 2008/608/EB pagal Sutarties 122 straipsnio 2 dalį dėl bendros valiutos įvedimo Slovakijoje 2009 m. sausio 1 d. (1), ypač į jo 1 straipsnį,
   kadangi:

               (1)

               Nuo 1999 m. sausio 1 d. Europos centrinis bankas (ECB) turi išimtinę teisę tvirtinti monetų, kurias gali išleisti eurą įsivedusios valstybės narės (toliau – dalyvaujančios valstybės narės), emisijos apimtį.

               (2)

               Slovakijai taikyta leidžianti nukrypti nuostata, nurodyta 2003 m. Stojimo akto 4 straipsnyje, panaikinama nuo 2009 m. sausio 1 d.

               (3)

               Penkiolika dabar dalyvaujančių valstybių narių ir Slovakija pateikė ECB patvirtinti 2009 metais išleidžiamų eurų monetų emisijos apimties vertinimus, taip pat pastabas, paaiškinančias šios prognozės metodologiją,

         PRIĖMĖ ŠĮ SPRENDIMĄ:
   1 straipsnis
   2009 metais išleidžiamų eurų monetų emisijos apimties patvirtinimas
   ECB tvirtina eurų monetų, kurias dalyvaujančios valstybės narės gali išleisti 2009 metais, emisijos apimtį, kaip nurodyta šioje lentelėje:

               (mln. eurų)

               Apyvartai skirtų monetų ir kolekcinių (apyvartai neskirtų) monetų emisija 2009 metais

               Belgija

               105,4

               Vokietija

               632,0

               Airija

               65,5

               Graikija

               85,7

               Ispanija

               390,0

               Prancūzija

               252,5

               Italija

               234,3

               Kipras

               22,5

               Liuksemburgas

               42,0

               Malta

               15,4

               Nyderlandai

               68,5

               Austrija

               216,0

               Portugalija

               50,0

               Slovėnija

               27,0

               Slovakija

               131,0

               Suomija

               60,0

         2 straipsnis
   Baigiamoji nuostata
   Šis sprendimas yra skirtas dalyvaujančioms valstybėms narėms.

      Priimta Frankfurte prie Maino, 2008 m. gruodžio 11 d.

            ECB pirmininkas

         Jean-Claude TRICHET

      (1)  OL L 195, 2008 7 24, p. 24.


title: 1996 m. birželio 25 d. Tarybos sprendimas dėl Bendrijos Susitarimo dėl skatinimo žvejybos laivams atviroje jūroje laikytis tarptautinių išsaugojimo ir valdymo priemonių patvirtinimo

text:
Svarbus teisinis pranešimas

|

31996D0428

Oficialusis leidinys L 177 , 16/07/1996 p. 0024 - 0025

		Tarybos sprendimas1996 m. birželio 25 d.dėl Bendrijos Susitarimo dėl skatinimo žvejybos laivams atviroje jūroje laikytis tarptautinių išsaugojimo ir valdymo priemonių patvirtinimo(96/428/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 43 straipsnį, kiek jis susijęs su 228 straipsnio 2 dalies pirmu sakiniu ir 228 straipsnio 3 dalies pirma pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi, siekiant užtikrinti atviros jūros biologinių išteklių išsaugojimą ir racionalų, atsakingą ir subalansuotą naudojimą, būtinas tarptautinis bendradarbiavimas;kadangi Bendrija pasirašė Jungtinių Tautų jūrų teisės konvenciją, kuri įpareigoja visus tarptautinės bendrijos narius bendradarbiauti atviros jūros biologinių išteklių išsaugojimo ir valdymo klausimais;kadangi dėl jūrų žvejybos Bendrija turi įgaliojimus patvirtinti žuvų išteklių išsaugojimo ir valdymo priemones ir sudaryti šios srities susitarimus su trečiosiomis šalimis arba tarptautinėmis organizacijoms, kaip nurodyta Kompetencijos deklaracijoje, kurią Bendrija pateikė prisijungusi prie Jungtinių Tautų Maisto ir žemės ūkio organizacijos;kadangi reikia skatinti atsisakyti nusistovėjusios praktikos reikalauti paskyrimų arba laivų vėliavos pakeitimo, siekiant išvengti tarptautinių gyvųjų jūros išteklių išsaugojimo ir valdymo priemonių;kadangi kiekviena valstybė narė turi laikytis savo įsipareigojimų užtikrinti, kad žvejybos laivai, kuriems leista plaukioti su jų vėliava, laikytųsi tarptautinių išsaugojimo ir valdymo priemonių reikiamomis ir veiksmingomis priemonėmis, koordinuojamomis tarptautiniu lygiu;kadangi tuo tikslu Bendrija dalyvavo tarptautinėse derybose, po kurių 1993 m. lapkričio mėnesį Jungtinių Tautų Maisto ir žemės ūkio organizacijos konferencija savo dvidešimt septintojoje sesijoje patvirtino Susitarimą dėl skatinimo žvejybos laivams atviroje jūroje laikytis tarptautinių išsaugojimo ir valdymo priemonių;kadangi tas susitarimas yra naudingas pagrindas stiprinti tarptautinį bendradarbiavimą, užtikrinant, kad nebus pakenkta tarptautinių išsaugojimo ir valdymo priemonių veiksmingumui;kadangi tas susitarimas sudarys neatsiejamą Tarptautinio atsakingos žvejybos elgesio kodekso, kurį priimti buvo pareikalauta 1992 m. gegužės mėnesio Cancún deklaracijoje, dalį;kadangi Bendrijos žvejai žvejoja atviroje jūroje, todėl Bendrijai naudinga patvirtinti tą susitarimą,PRIĖMĖ ŠĮ SPRENDIMĄ:1 straipsnisEuropos bendrija patvirtina Susitarimą dėl skatinimo žvejybos laivams atviroje jūroje laikytis tarptautinių išsaugojimo ir valdymo priemonių.Susitarimo tekstas pridedamas prie šio sprendimo.2 straipsnisTarybos pirmininkas paskiria asmenį, įgaliotą pateikti patvirtinimo dokumentą Jungtinių Tautų Maisto ir žemės ūkio organizacijos generaliniam direktoriui pagal to susitarimo X straipsnio 2 dalį.Priimta Liuksemburge, 1996 m. birželio 25 d.Tarybos varduPirmininkasM. Pinto[1] OL C 229, 1994 8 18, p. 10.[2] OL C 18, 1995 1 23, p. 438.--------------------------------------------------